
KURTEJIYAN 


Dr. Erdal Sîpan, di sala 1985'an de li gundê Gendelavayê ku girê- 
dayî Wanê ye, hatiye dinê. Dibistana seretayî, navîn û amadehiyê 
li Wanê xwendine. Li zaningeha Dokuz Eylulê beşa tibê qedandi- 
ye. Îhtîsasa xwe li Nexweşxana Zanîngehê ya Dîcleyê li ser beşa 
nexweşiyên hinavî kiriye. Çar salan li Wanê bijîşktî kiriye û niha jî 
li Amedê kar û barên xwe yên bijîşktiyê berdewam dike. Xebatên 
wî yên li ser ziman dema zanîngehê dixwîne, dest pê dikin. Di wan 
salan de edîtoriya kovara hinarê dike û di heman demê de di ava- 
kirina Kurdî-Der Şaxa Îzmirê de cihê xwe digre û di saziyê de wekî 
rêveber û mamoste dixebite. Piştî zanîngehê li Wanê û li Amedê 
xebatên xwe yên li ser ziman didomîne. Di xebata ferhenga bi 
navê Têgeh û Bêjeyên Tenduristiyê de cih girtiye. Di kovar û rojna- 
meyên wekî Medya Tenduristî, Dilop, Rojeva Medya û Welat de li 
ser tenduristiyê gelek nivîs û gotarên wî hatine weşandin û niha jî 
di e-rojnameyê de li ser tenduristî û polîtîkayê dinivîse. 

PÊŞGOTIN 


Tenduristî beşeke zor girîng û sereke ya jiyanê ye. Têkiliyeke xurt 
di navbera tenduristî û beşên din ên jiyanê de (wekî perwerde, 
çand, aborî, polîtîka û hwd.) heye. Kes an jî civak ji bo armanca 
xwe ya jiyanê pêk bînin divê beriya her tiştî ji aliyê tenduristiyê ve 
sax û silamet bin. Kesên nexweş zû bi zû nikarin kar û barên xwe, 
daxwaz û xwestekên xwe bi cî bînin û bi ser kevin. Her çiqas li gorî 
asta nexweşiyê biguhere jî tevî hemû ked û xebatan wê dîsa jî ev 
kes wekî berê nikaribin biafirînin. Bivênevê wê kêmasî derkeve. Ji 
ber vê divê civak mijareke wiha jiyanî radestî hin sazî û dezgehên 
pergalê neke. Wekî hemû qadan hewce ye civak di qada tenduris- 
tiyê de jî xwe birêxistin bike û akademiyên xwe yên tenduristiyê 
ava bike û ji aliyê tenduristiya cewherî ve xebatên ramyarî bimeşî- 
ne. Divê hemû kes di van akademiyan de bi kesên zana re li ser 
tenduristiyê nîqaşan bikin, esasên wê hîn bibin û xwe perwerde 
bikin. Divê civak xwe bi xwe ji heqê xwe derkeve û bikaribe êş 
û kulên xwe heta radeyekê derman bike. Ji bo zanîn û pêkanîna 
hin kiryarên sereke ne hewce ye mirov bi salan herin dibistanên 
tenduristiyê. Di vê mijarê de hewce ye hinek tiştên bingehîn ji 
aliyê her kesî ve bên zanîn. Divê her mirov laşê xwe nas bike, navê 
organan bizanibe, cî û peywirên wan hîn bibe. Nexweşiyên ku di 
nav civakê de zêde tên dîtin divê bên zanîn û ji bo ku ev nexweşî 
çênebin pêşî li wan bê girtin. Her wiha ji bo ku di rewşeke awarte 
de bikaribe mudaxaleya pêşîn bike divê her kes kiryarên alîkariya 
destpêkê bizanibe. 


Di jiyana rojane de hema hema her roj gelek bûyerên cûr bi cûr 
diqewimin. Mirov li malê, li kolanê, li çolê, li kargehê û li her qada 
jiyanê dibe ku bi van bûyeran re rû bi rû bimîne. Îhtîmal e ku mirov 
di her kêliya jiyanê de rastî birîndarî û rewşên lezgînî bê. Ji bû- 
yerên wekî lehî, erdhej, şewat, qezayên trafîkê, qezayên din, şer û 
pevçûnan bigrin heta ketin, lêdan û nexweşiyan gelek tişt diqewi- 
min, Li gelek welatên cîhanê û bi taybetî jî li Rojhilata Navîn şer bê- 
navber didome. Ji aliyê gelên bindest ve li hemberî dagirkerî, ne- 
heqî û zilm û zordariyê berxwedaneke bêhempa tê meşandin. Di 
encama van bûyeran de gelek kes jiyana xwe ji dest didin û gelek 
kes jî seqet dimînin. Hinek ji wan ji ber nezanî û xeletiyên pir biçûk 
ên kesên ku diçin hewara birîndaran, dimirin. Mînak gava kesek 
ji milê xwe birîndar bû û xwîn jê çû divê bê zanîn ka çawa xwîn 
tê sekinandin. Bi mudaxaleyeke rast û di wextê xwe de birîndar 
wê ji mirinê bifilite. Lê heke ji ber nezanînê xwîn neyê sekinandin 
dibe ku birîndar bimire. Ji ber vê divê her mirov di rewşeke awarte 
û derasayî de bizanibe û bikaribe li hewara nexweş û birîndaran 
were. Mudaxaleyeke rast, zû û di cî de gelek caran pêşiya mirinê 
û rewşên xerabtir digre. Divê her mirov di vî warî de xwe berpirs 
bibîne û wekî peywireke mirovahiyê nêzîk bibe. Ev pirtûk bi vê bîr 
û baweriyê hatiye amadekirin û hêvî dikim ji bo kesên ku diçin 
hewara nexweş an jî birîndaran bibe alîkar. 


Di amadekirina vê pirtûkê de Dr. Halis Yerlikaya, Dr. Orhan İlim, Fzt. 
Sedat Yıldız, Dt. Abdullah Çetin û Ahmet Çıkar bi fikir û ramanên 
xwe, bi nêrîn û nirxandinên xwe, bi rexne û pêşniyarên xwe coş û 
peroşa min zêde kirin û hatin hewara min. Ez spasiyên xwe ji wan 
re dikim û ji bo wan serkeftinê dixwazim. 


Dr. Erdal SÎPAN 


1. PÊNASEYA ALÎKARIYA DESTPÊKÊ 


Di encama bûyerên rojane de yan jî ji ber hin nexweşiyan jiyana 
mirovan dikeve xeterê. Di rewşên wiha de gelek caran hewce ye 
demildest mudaxale were kirin. Ev yek an ji mirinê xelas dike yan 
jî nahêle rewş xerabtir bibe. Carinan ji ber ku nexweşxane dûr in 
carinan derfetên birinê tune ne û carinan jî ji ber hin sedemên 
din birîndar nikarin herin nexweşxanê. Ji ber van sedeman li cihê 
bûyerê ji bo rewşa nexweş an jî birîndar girantir nebe bi alav û 
navgînên li wir heyî û li gorî derfetan ji aliyê kes/ên li cihê bûyerê 
ve mudaxale tê kirin. Ji vê kiryarê re alîkariya destpêkê tê gotin. 
Kesên ku van kiryaran dikin jî wekî alîkar tên binavkirin. Armanca 
alîkariya destpêkê; 

e  Pêşîgirtina mirinê, 

e  Asêkirina rewşeke girantir, 

e Berdewamiya jiyanê ye. 


1.1. Kiryarên Sereke yên Alîkariya Destpêkê 
1.1.1. Parastin 


Di alîkariya destpêkê de gava yekem û girîng parastin e. Kesê ku 
diçe hewarê ewil divê ewlehiya xwe û ya birîndaran pêk bîne û 
dûre dest bi mudaxaleyê bike. Ji bo ewlehiyê li gorî bûyerê hewce 
ye tedbîr bên girtin da ku pêşî li qezayên din were girtin. Di şewatê 
de kesên li cihê bûyerê divê ji wir werin dûrxistin. Heke birîndar ji 
ber gazê jehrî bûbe divê derxînin cihekî hewadar. Dîsa di qezaya 


trafîkê de divê birîndarên li nava rê bi awayekî baldarî bidin rexekî 
û wesaîtan li tenişta rê bidin sekinandin û çarmendên wan vêxin. Ji 
bo cihê qezayê were dîtin hem li pêşiya wê û hem jî li paş wê divê 
nîşaneyên hişyariyê werin danîn. 


1.1.2. Ragihandin 


Li cihê bûyerê bilez bi telefonê yan jî bi awayekî din alîkarî tê xwes- 
tin. Ewil divê alîkariya tenduristiyê bê xwestin. Li cihê bûyerê ji yekê 
zêdetir alîkar hebin alîkarî demildest tê xwestin lê heke bi tenê yek 
kes hebe ewil mudaxale tê kirin û paşê alîkarî tê xwestin. 


Wêne 1: Xwestina alîkariyê 


Gava alîkarî hate xwestin; 


e Bi baldarî û bi awayekî zelal navnîşana cihê bûyerê tê ve- 
gotin. 


Bûyer tê pênasekirin, rewşa birîndaran û hejmara wan tê 
ragihandin. 

Navnîşan li gorî cihekî ku baş tê zanîn (wekî mizgeft, dêr, 
kolan, dibistan, komele û hwd.) tê vegotin. 

Kesên ku alikariyê dixwazin divê têlefona xwe û heke zani- 
bin nav û paşnavê birîndaran jî bêjin. 

Mudaxaleyên ku hatine kirin bi zimanekî zelal tên ragihan- 
din. 


1.1.3. Mudaxale 


Kesên ku diçin hewarê divê li cihê bûyerê bilez û bi bêhn- 
firehî tev bigerin. 

Di serî de li rewşa birîndaran tê mêzekirin (nirxandin: ABC) 
û birîndarên ku ewil divê mudaxale li wan bê kirin, tên di- 
yarkirin. 

Bi taybetî ew kesên ku lûleya wan a hilmijê xitimiye, kesên 
ku xwîn zêde ji wan diçe yan jî kesên ku ketine şoqê zêdetir 
hewceyî mudaxaleyê ne. 

Ji bo tirs û xofa birîndar kêm bibe divê alîkar hewl bide ku 
birîndar rihet bike û destûr nede ku birînên xwe bibîne. 

Ji bo rewşa birîndaran girantir nebe li gorî derfetan divê 
mudaxaleyên sereke bên kirin. 

Heke zêde pêwîst nebe nexweş an jî birîndar nayên leqan- 
din û veguhastin. Di cih de mudaxale tê kirin. 

Birîndar germ tê girtin û gava hate pêçandin divê birîn ser- 
vekirî be. 

Gava derfet çêbûn birîndar bi rêbazên rast tê veguhastin. 


1.2. Di Alîkariya Destpêkê de ABC 


Ewil tê mêzekirin ka birîndar li ser hişê xwe ye yan na. Heke birîn- 
dar ne li ser hişê xwe be: 


A (Airway opening): Rêyên hilmijê vekirî ne yan na tê mê- 
zekirin. 

B (Breathing): Li danûstandina hilmê tê mêzekirin. (binê- 
re-bibihîze-bihese) 

C (Circulation): Li rehjenê tê mêzekirin. 


2. TAYBETIYÊN ALÎKAR 


Cihê bûyerê gelek caran qelebalix e; tirs, neçarî, kelecanî û xemê 
hemû derdor pêçaye. Rewşeke awarte ye û carinan heta ber qirikê 
alozî heye. Kesê/a ku diçe hewarê divê xwedî hinek taybetiyên se- 
reke be: 


Divê bêhnfireh, jixwebawer û bi biryar be. 

Divê bi dengekî şidyayî biaxive û bi liv û tevgerên xwe li ser 
kesên din bandoreke erênî bike. 

Divê alîkar xwe berpirs bibîne û bibe xwedî însîyatîf. 

Divê alîkar hem kelecana xwe bişkêne û hem jî bi awayekî 
pratîk mudaxale bike. Lê beriya her tiştî hewce ye ewlehiya 
xwe pêk bîne. 

Divê bikaribe kesên derdora xwe bide hev û wan araste 
bike. 

Divê bikaribe bûyerê demildest ragihîne û alîkariyê bixwa- 
ze. Ji ber vê yekê hewce ye ji hêla têkilî û ragihandinê ve 
xwe pêş bixe û jîr be. 


e Her wiha divê alîkar laşê mirovan nas bike û derbarê or- 
ganan de hem li ser anatomiyê (cî û şiklê organan) hem 
jî li ser fîzyolojiyê (çawaniya xebata organan) hinek tiştên 
sereke bizanibe. 


3. DANASÎNA LAŞ 


Kesên bi hewara birîndaran diçin, divê pêdiviyên alîkariya dest- 
pêkê bizanibin û di der barê laşê mirovan de xwedî hin agahiyên 
sereke bin. Navên organan, cihê wan û xebata wan divê bizanibin. 
Ev zanîn wê kiryar û mudaxaleyan hêsantir bike û di heman demê 
de pêşî li xeletiyan bigre. 


Wêne 2: Anatomiya hestiyan 


3.1. Pergala Liv û Tevgerê 


Bi alîkariya vê pergalê laş destekê distîne, li ser xwe disekine, teşe 
digre û tevdigere. Ji hestî, movik û masûlkeyan pêk tê. Tevger bi 
hişyarkirina mêjî ji aliyê van her sê lebatan ve derdikeve holê. Ev 
lebat bi hev re dixebitin û yek ji wan kêm be tevger çênabe. 


Wêne 3: Masûlkeyên bedena mirovan 


3.2. Pergala Rehan û Dil 


Tiştên ku di encama hezimkirinê de derdikevin holê û oksîjena ku 
ji derve tê girtin derbasî xwînê dibin. Bi alikariya vê pergalê pêwis- 
tiyên jiyanê li hemû laş digerin, diçin hemû şane û tevînekan. Her 
wiha di şaneyan de bermahiyên ku di encama bûyerên metabolîk 
de derdikevin holê dîsa derbasî xwînê dibin û ji laş tên dûrxistin. 
Ev pergal ji xwînê, ji rehên xwînê û ji dil pêk tê. 


Wêne 4: Dil 


3.3. Pergala Hezmê 


Ji bo jiyanê pêdiviyên ku ji derve tên girtin ewil bi alîkariya dev 
û diranan tên cûtin û perçiqandin, bi alîkariya tûkê tên şilkirin û 
nermkirin dûre tên daqurtandin û di sorsorkê re derbasî hûr û 
roviyan dibin. Li wir tên hezimkirin û derbasî xwînê dibin. Berma- 
hiyên ku di dawiya hezimkirinê de wekî gayta derdikevin holê bi 
alikariya vê pergalê ji laş tên dûrxistin. Ev pergal ji ziman, diran, 
sorsork, hûr û rovî, kezeb, kîsika ziravê û ji şîlavkê pêk tê. 


Wêne 5: Pergala hezmê 


3.4. Pergala Hilmijê 


Laş bê oksîjen (02) nikare enerjiyê çêbike. Bi alîkariya pergala hil- 
mijê mirov oksîjenê ji derve bi rêya difinê yan jî dev digre û heta 
pişikan dikişîne. Li wir ev oksijen derbasî xwînê dibe û li hemû 
laş tê berbelavkirin. Her wiha karbondîoksîta (CO2) ku di encama 
bûyerên kîmyewî de derdikeve holê bi alîkariya vê pergalê ji laş tê 
dûrxistin. Ev pergal ji difin, dev, lûleya hilmijê û ji pişikan pêk tê. 


Wêne 6: Pergala hilmijê 


3.5. Pergala Mîzê 


Gelek peywirên gurçikan hene. Hinek ji wan; hevsengiya ava laş, 
sererastkirina tansiyonê, çêkirina hormonan in. Peywira gurçikê 
ya sereke parzûnkirin e. Bi vî awayî xwîn ji madeyên qirêj tê paqij- 
kirin. Di encama parzûnkirinê de mîz çêdibe. Hem ava zêde hem jî 
tiştên ku ji bo laşê me zirar in bi mîzê tên avêtin. Ev mîz bi alîkariya 
cihokên mîzê derbasî mîzdankê dibe dûre ji laş tê dûrxistin. Ev per- 
gal ji gurçik, cihokên mîzê û ji mîzdankê pêk tê. 


Wêne 7: Pergala mîzê 


3.6. Pergala Birikê 


Bi alîkariya vê pergalê organ tên hişyarkirin û hemû pergal di nav 
ahengekê de dişixulin. Wekî rêveber dixebite. Fikirîn, fêmkirin, tê- 
gihiştin û hwd. karên sereke yên vê pergalê ne. Mêjî biryar dide 
û ev biryar bi alîkariya birikan digihêje organan û kar pêk tê. Ev 
pergal ji mêjî, mêjîkok, marîpişt û ji birikan pêk tê. 


Wêne 8: Pergala birikê 


4. NIRXANDINA YEKEM A BIRÎNDARAN 


Li cihê bûyerê piştî ku ewlehî hate pêkanîn divê alîkar rew- 
şa birîndaran binirxîne. Li vir armanc diyarkirina asta birîn- 
dariyê û diyarkirina kiryarên alîkariya destpêkê ye. Ji bo 
mudaxaleyeke rast hewce ye ev nirxandin were kirin. 


Di serî de rewşa hiş tê qontrolkirin. Birîndar li ser hişê xwe 
ye yan jî çiqasî li ser hişê xwe ye tê dîyarkirin. 


E 


Wêne 9: Qontrolkirina hiş 


e Ji bo diyarkirinê divê alîkar hêdîka bi sermilên birîndar big- 
re, bihejîne û bi dengekî şidyayî pirsa “çawa yî” jê bike. Heke 
birîndar li ser hişê xwe be wê bersiveke durist bide. Ev jî tê wê 
wateyê ku rêya nefesê vekiriye û nexweş hilmê dide û distîne 
û dil dixebite. Di rewşeke wiha de ji bo tiştek nepeke qirikê 
heta alîkarî were divê birîndar li ser kêlekê bê sekinandin. 


JESA z 


Wêne 10: Pozisyona komayê 


* Lê heke bersiv nede divê were zanîn ku birîndar ne li ser 
hişê xwe ye. Piştî vê gavê hewce ye rewşa rêyên hilmijê, 
rewşa hilmijê û rewşa gerîna xwînê werin nirxandin. 


4.1. Rewşa Rêyên Hilmijê 


Kesên ku ne li ser hişê xwe bin, dibe ku zimanê wan bi- 
peke qirika wan û bifetisin. Carinan jî ji ber vereş, diranên 
şikestî, diranên pêvedanî û madeyên cuda dibe ku rêyên 
hilmijê bixitimin. Di rewşeke wiha de hilm naçe pişikan. 
Heke di van rêyan de çûyîn û hatina hilmê qet çênebe ango bi 
temamî bixitime di demeke kin de birîndar wê bimire. Ji ber vê 
ewil li nava devê birîndar tê mêzekirin û heke tiştek hebe tiliya 
eşedê wekî heskekê tê bikaranîn û her çi hebe tê derxistin. 
Piştre bi destekî eniya birîndar tê dehfdan da ku serî here 
paş û bi destê din jî çena birîndar ber bi jor ve tê rakirin. 
Bi vî awayî rêyên hilmijê tên vekirin. Ev mudaxale divê bi 
awayekî hişk neyê kirin. 


Wêne 11: Ji bo vekirina rêyên hilmijê pozîsyona serî 


4.2. Rewşa Hilmijê 


Gava hilmij hate nirxandin hem hejmara hilmijê hem rêkûpêkbû- 
na wê û hem jî kûrahiya wê li ber çavan tê girtin. Di mezinan de 
di rewşeke asayî de hejmara hilmijê di xulekekê de di navbera 12- 
20'î de ye. Ev yek li gorî rewşê (wekî stres, tevger, nexweşî û hwd.) 
diguhere. Di kêliya nirxandinê de; 


* Alîkar li ber serê birîndar li ser çokan pozîsyoneke rihet distîne. 

e Serê xwe bi pozisyona ku çav sîngê birîndar bibînin, nêzîkî 
rûyê birîndar dike. 

e Divê alîkar hewl bide ku bi rexekî rûyê xwe hilmija birîndar 
bibihîze û li qefesa sîng binêre ka dilive yan na. Ev kiryar 
divê derdora 10 çirkeyan bikişîne. Ji vê teknîkê re “binê- 
re-bibihîze-bihese” tê gotin. 


Wêne 12: Rêbaza binêre-bibihîze-bihese 


e Heke danûstandina hilmê tune be divê demildest ji aliyê 
alîkar ve hilma çêkirî bê dayîn. 


4.3. Rewşa Gerîna Xwînê 


Çi gava dil xwe diguvişîne xwînê diavêje rehên xwînber. Di çeperên 
van rehan de pestoyek çêdibe. Ji vê re rehjen tê gotin. Bi serê tili- 
yan ev yek tê hîskirin. Di mezinan de hejmara rehjenê ya asayî di 
xulekekê de di navbera 60-100'i de ye. Di zarokan de hîn zêdetir e. 
Ev yek li gorî rewşê (wekî stres, tevger, nexweşî û hwd.) diguhere. 
Di rehên xwînber yên stû, yên zendê, yên li ser pî û yên pişt enîşkê 
de rehjen tê girtin. Di alîkariya destpêkê de birîndar heke zarok an 
jî mezin be ji rehên stû; lê heke pitik be ji rehên mil divê derdora 5 
çirkeyan rehjen bê girtin. Heke danûstandina hilmê û rehjen hebe 
divê birîndar di pozisyona komayê de were sekinandin (li ser kê- 
lekê). Lê heke rehjen neyê girtin divê dest bi mizdana dil were kirin. 


Wêne 13: Qontrolkirina rehjenê 


5, NIRXANDINA DUYEM A BIRÎNDARAN 


Piştî nirxandina yekem heke birîndar li ser hemdê xwe be, bikaribe 
bi rihetî hilma xwe bide û bistîne, rehjen hebe divê alîkar derbasî 
nirxandina duyemîn bibe. A duyemîn divê ji serî dest pê bike heta 
lingan bidome. Di nirxandina duyemîn de; 


e Di serî de divê alîkar xwe bide naskirin, navê birîndar hin 
bibe û bi wî navî nêzîk bibe. 

e Divê alîkar dilnizm û kubar tevbigere, baweriyê bide birîndar û 
hewl bide ku tirs û xofa birîndar kêm bike û birîndar rihet bike. 

e Der barê bûyerê de, tiştên ku birîndar xwarine, dermanên 
ku bi kar tîne divê lê werin pirsîn û ev werin zanîn. 

e Ji serî heta binî birîndar tê qontrolkirin. Çiqasî hişyar e, 
asta têgihiştinê, hejmara hilmijê, kûrahî û rîtma wê divê 
werin zanîn. Her wiha hejmara rehjenê, rîtm û şîdeta wê, 
reng û germahiya laş tê qontrolkirin. 

e Serê birîndar ji hêla birîn û reşayiyê ve tê qontrolkirin. Li 
por, çermê serî tê mêzekirin. Ji difinê xwîn hatiye yan na û 
li hundirê devê birîndar tê mêzekirin. Divê bê mêzekirin ka 
di stû de êş, jan, werm heye yan na. Her birîndar wekî ku ji 
stû derbe xwariye, divê teqez neyê livandin. 

e Qefesa sîng ji hêla birîn, reşayî û xwînbûnê ve tê qontrolki- 
rin, Tê pirsin ka êşa sîng heye yan na. Her wiha tê mêzekirin 
ka di zik de reşayî, birîn, werm, hişkahî û êş heye yan na. 

* Dîsa ji aliyê şikestek û cîderketinê ve li mil û lingan tê mê- 
zekirin. Divê alîkar li qawet û hîsê binêre; êş û wermê ji bîr 
neke. Rehjena van lebatan jî tê girtin. 

e Pişti nirxandina duyemîn li gorî cî û rewşa birînê rêbaza 
mudaxaleyê tê diyarkirin. 


6. PIŞTEVANIYA JIYANÊ YA SEREKE 


Alîkariya destpêkê ji bo her kesî berpirsiyariyeke însanî ye. Divê 
her mirov di vî derbarî de hin kiryaran û agahîyan bizanibe û bika- 
ribe bi cî bîne. Nexweş an jî birîndarên ku jiyana wan ketiye xeterê 
divê ji hêla alîkar ve mudaxale li wan bê kirin. Danûstandina hil- 
mê û lêdana dil ji bo berdewamiya jiyanê rewşên sereke ne. Gava 
hilmij û dil sekinî divê di demeke kin de ev yek were tespîtkirin û 
mudaxaleyeke rast were kirin, Ji ber ku heta pênc xulekan heke 
xwîn neçe mêjî, tê de xesarên mayînde rû didin. Lewre girîngiya 
bilezbûnê ji ber vê yekê zêdetir xwe dide der. 


6.1. Rawestîna Hilmijê 


Danûstandina hilmê gava rawestiya, laş ji oksîjena ku ji bo jiyanê 
jêneger e, bêpar dimîne. Heke hilma çêkirî neyê dayîn di nava de- 
meke kin de wê dil jî raweste. Nîşaneyên rawestîna hilmijê ev in: 


e Dengê ku gava hilm tê dayîn derdikeve, nayê bihîstin. 
Derketina hilmê nayê hîskirin. 
Qefesa sîng û zik nawerimin, nalivin û tev nagerin. 

e Ji ber bêoksîjeniyê di tevînekên perîferê de (wekî lêv, ney- 
nûk, serê pêçiyan û hwd.) reşayî derdikeve holê. Dîtina re- 
şayiyê ji bo têgihêştina rawestîna hilmijê nîşaneyeke xurt e. 


6.2. Rawestîna Dil 


Di nexweş an jî birîndarên ku ne li ser hişê xwe de, piştî mêzekirina 
rêyên nefesê û danûstandina hilmê rewşa dil tê qontrolkirin. Li 
rehên xwînber tê mêzekirin. Heke ji van rehan rehjen neyê girtin 
nexwe dil sekiniye. Heke di demeke kin de mudaxale neyê kirin 
wê xwîn neçe mêjî û xesar çêbibe. Nîşaneyên rawestîna dil ev in: 


Danûstandina hilmê rawestiyaye. 
Nexweş ne li ser hişê xwe ye. 
Nexweş nalive û bersivê nade. 
Rehjen nayê girtin. 


Ji bo nexweş an jî birîndar li jiyanê vegerînin, piştî vekirina rêyên 
nefesê heke danûstandina hilmê tune be ewil hilmên çêkirî tên 
dayîn da ku oksijen here pişikan û ji wir jî bi alîkariya rehan xwe bi- 
gihîne mêjî. Her wiha ji bo ku xwîn here lebatan dest bi mizdana dil 
tê kirin. Ev yek bê derman tê pêkanîn. Ji vê kiryarê re piştevaniya 
jiyanê ya sereke (CPR: Kardiyo-Pulmoner Resusitasyon) tê gotin. 


6.3. Di Mezinan de Mizdana Dil û Hilma Çêkirî 


Kesê ku diçe hewarê divê ewil ewlehiya xwe û ya nexweş 
an jî birîndaran pêk bîne. 

Dûre rewşa hiş tê nirxandin. Bi awayekî nerm sermilên 
birîndar tên hejandin û pirsa 'çawa yî“ jê tê kirin. 

Heke nexweş an jî birîndar ne li ser hişê xwe be kesên li 
derdorê ji bo xwestina alîkariyê tên hişyar kirin. 

Piştre birîndar li ser erdekî hişk li ser piştê tê dirêjkirin. Alî- 
kar li cem birîndar li ser çokan cihê xwe digre. 

Cilên ku li dora stû û li sîngê nexweş pêçayî tên derxistin 
an jî tên sistkirin. 

Li nava devê birîndar tê mêzekirin heke tiştek hebe di kêle- 
ka dev re bi tiliya eşedê bi awayekî nerm tê derxistin. 

Ji bo vekirina rêyên hilmê bi destekî pêlî eniya birîndar tê ki- 
rin da ku serî here paş û bi destê din jî çena birîndar tê rakirin. 
Dûre bi rêbaza “binêre-bibihîze-bihese” danûstandina hil- 
mê tê qontrolkirin. Alîkar serê xwe bi pozîsyona ku çav 
sîngê birîndar bibînin, nêzîkî rûyê birîndar dike. Divê hewl 
bide ku li aliyekî bi rexekî rûyê xwe hilma birîndar bibihîze 
û li aliyê din jî li qefesa sîng binêre ka dilive yan na. 


Heke hilmija nexweş an jî birîndar tune be û li derdorê ji 
xeynî alîkar kes tune be divê ew bi xwe alîkariyê bixwaze. 
Piştre divê dest bi mizdana dil bike. Li gorî daneyên roja- 
ne heke hilmija nexweş sekinîbe rehjen nayê qontrolkirin 
yekser derbasî mizdana dil dibin. (Ev yek ji bo kedkarên 
tenduristiyê cuda ye. Kedkar divê li rehjenê jî binêrin). 
Alîkar ewil kefa destê xwe, cihê gupik, li ser nîveka jêr ya 
depa sîng ê ku parsû li ser digihêjin hev, bi cî dike. Destê 
din dide ser vî destî. Tiliyên herdu destan ji hev tên der- 
baskirin û li hev tên şidandin. Tilî divê li qefesa sîng temas 
nekin û enîşk neyên tewandin. Di her mizdanê de divê 
depa (teht) sîng pênc cm here xwarê ango gava ji kêlekê 
ve hate mêzekirin bilindahiya sîng di her mizdanê de divê ji 
sisêyan yek kêm bibe. Li pey hev 30 mizdan tên kirin û leza 
vê yekê di nava xulekekê de bi qasî 100 caran e. 


Wêne 14: Mizdana dil 


e Piştre dîsa serî didin paş û çenê radikin jor da ku rêya ne- 
fesê vebe. Bi tiliyên beran û eşedê yên destê ku me daye 
ser eniyê, difin tê girtin. Hilmekê bistînin û devê xwe bixin 
devê birîndar du caran hilmê bidinê. Her hilmdayîn divê 
çirkeyekê bikişîne û qefesa sîngê nexweş rake jor. Piştî her 
30 mizdanan 2 hilm tên dayîn (30:2). Ev kiryar, heta ku 
nexweş an jî birîndar ji mirinê filitî yan jî yek hate hewara 
me, tê domandin. 


Di pêkanîna vê kiryarê de di navbera mezin, zarok û pitikan de 
cudatiyên pir piçûk hene. Di mezinan de mizdan bi du destan tê 
kirin lê di zarokan de bi destekî tê kirin û di pitikan de bi du tiliyan 
tê kirin. Her wiha di mezin û zarokan de bi du tiliyan poz tê girtin 
û alîkar devê xwe bi tenê dixe devê birîndar lê di pitikan de alîkar 
devê xwe hem dixe devê pitikê û hem jî difina wê. 


7. XITIMÎNA RÊYÊN HILMIJÊ 


Rêyên hilmijê gava xitimîn hewa paqij naçe pişikan û ya qirêj ji 
laş nayê avêtin. Oksîjen nayê girtin û organ (bi taybetî jî mêjî) bê 
oksîjen dimînin. Rewşeke lezgîn e divê demildest were mudaxa- 
lekirin. Ev xitimîn carinan tam carinan jî qismî ye. Kesên ku qismî 
dixitimin; 

e Dikuxin. 

e Dikarin hilmê bidin û bistînin. 

e Dikarin biaxivin. 


Wêne 15: Hemlicha xwebixwe 


Di van kesan de ji bo ku tişta bûye sedema xitimînê bê avêtin ji 
nişkê ve kuxik dest pê dike. Bi vî awayî laş hewl dide ku xwe ji 
xitimînê rizgar bike. Di rewşên wiha de divê tev nexweş nebin û 
teşwîq bikin ku bikuxe. Lê di kesên ku tam dixitimin de nîşaneyên 
cuda tên dîtin. Kesên ku tam dixitimin; 


Nikarin hilmê bidin û bistînin. 

Nikarin biaxivin. 

Reşûşîn dibin. 

Destê xwe diavêjin qirika xwe, êş û janeke mezin dikişînin. 


Wêne 16: Rewşa xitimînê 


Di rewşeke wiha de divê manevraya Hemlichê were pêkanîn (pêlî 
zikê birîndar dikin). 


7.1. Manevraya HEMLICH'ê 


Birîndar dibe ku li ser piyan an jî rûniştî be. Alîkar li kêleka birîndar 
an jî li paş disekine. Destekî xwe dide ser sîngê birîndar û hinekî 
pêş ve xwar dike û bi gupika kefa destê xwe yê din bi zûzûka 5 
caran ji jêr ber bi jor ve li pişta birîndar dide. Lê tê mêzekirin heke 
xitimîn vebûbe ev kiryar tê dawîkirin. Heke venebûbe divê dest bi 
kiryara hemlichê bike, Kiryara hemlichê; 


e Alîkar derbasî paş birîndar dibe û herdu milên xwe li dora 
gewdê birîndar digerîne. 

e Destekî xwe dike wekî kulm û aliyê tiliya beranê dide ser 
devê hûr, bin depa sîng. 

e Bi destê din destê ku wekî kulm hatiye çêkirin tê pêçandin. 

e Bi awayekî zexm ber bi paş û jor ve tê şidandin. Ev kiryar 5 
caran ser hev tê kirin. 


Wêne 17: Kiryara hemlichê 


Ger xitimîn venebe dîsa divê li piştê xin. Ev yek divê bi dorveger 
were kirin. Gava nexweş ser hişê xwe ve here li ser erdekî hişk û 
rast tê dirêjkirin. Hilmij tê qontrolkirin. Alîkarî tê xwestin û pişte- 
vaniya jiyanê ya sereke tê destpêkirin. 


8. XWÎNBÛN 


Di laş de tiştên ji bo jiyanê hewce ne; yên wekî oksîjen, adan, hormon, 
mineral û hwd. hemû bi alîkariya xwînê tên veguhastin. Bi xwînê re 
diçin hemû şane û tevînekan û li wir tên bikaranîn. Her wiha berma- 
hiyên ku di encama bûyerên metabolîk de derdikevin holê jî bi alî- 
kariya xwînê ji laş têne avêtin. Di laşê mezinan de derdora 5-7 lître 
xwîn heye. Ev xwîn di nava rehan de digere. Dil wekî pompeyekê gava 
xwe diguvişîne xwîna paqij dişîne rehên xwînber û di heman kêliyê 
de xwîna qirêj jî dişîne pişikan. Gava dil sist dibe xwîna ku di pişikan 
de hatiye paqijkirin li dil vedigere her wiha xwîna qirêj a di laş de jî 
bi rehên xwînhêzer dirije dil. Dil vê xwîna qirêj dişîne pişikan a ku ji 
pişikan hatiye jî dîsa dişîne laşî. Ev yek her tim xwe dubare dike. Ji bo 
ev çerx her dem bizîvire hewce ye dil bi silametî bixebite, reh vekirî û 
saxlem bin û xwîn jî têra xwe hebe. Divê ev her sê hêman bi hev re û 
di nav ahengekê de bişixulin. Ji van yek kêm be, xweş neşixule û xe- 
sarê bibîne wê çerx baş nezîvire û pergal wê ber bi rawestînê ve here. 


Wêne 18: Pergala xwîngerînê 


Ji ber gelek sedeman gava reh xesarê dibînin xwîn derdikeve der- 
veyî rehan. Carinan derdikeve derveyî laş carinan dirije hundirê 
laş. Ev yek wekî xwînbûn an jî xwînjêçûn tê pênasekirin. Di birîn- 
dariyê de, di mezinan de derdora ji sedî 20 (%20), di zarokan de ji 
sedî 10 (%10) windahiya xwînê ji bo jiyanê xetere ye. Ligel mêjera 
xwînê bileziya xwînbûnê jî girîng e. Xwîn çiqas zû jê here nexweş 
ewqas zû dikeve şoqê û ji ser hişê xwe ve diçe. Her wiha cihê ku 
xwîn jê diçe, performansa nexweş û temenê nexweş jî bandorê li 
ser giraniya xwînbûnê dike. Wekî mînak gava xwîn kete ser mêjî 
rewş bêhtir giran e. 


8.1. Xwînbûna Rehên Xwînber 


Ev reh xwîna paqij a ku ji aliyê dil ve tê pompekirin vediguhezînin 
hemû qozî û quncikên laş. Rengê vê xwînê soreke biriqî ye. Ji ber 
vê di van rehan de pestexwîn zêde ye. Rehjen ji van rehan tê gir- 
tin. Gava ev reh qelişîn, jêbûn xwîn qut bi qut, bi fiskînî û bilez jê 
diherike. Heke zû neyê mudaxalekirin di nav demeke kin de gelek 
xwîn jê diçe û jiyan dikeve xeterê. 


8.2. Xwînbûna Rehên Xwînhêzer 


Ev reh xwîna ku di laş de belavbûyî û qirêj berhev dikin û vedigu- 
hezînin dil. Rengê vê xwînê soreke tarî ye. Dil gava sist dibe xwîna 
di nav van rehan de dirije dil. Di van de pestexwîn kêm e. Ev reh 
gava xesarê dibînin xwîn hêdîka jê diçe. 


8.3. Xwînbûna Mûrehkan 


Ev reh zehf zirav in. Rehên xwînber û yên xwînhêzer bi alîkariya 
van rehan digihêjin hevdu. Di xesara van rehan de xwîn dipişke û 
gelek caran xwe bi xwe disekine. 


8.4. Xwînbûna Derveyî 


Di xwînbûna derveyî de dema ku reh bi awayekî xesarê bibînin 
xwîn dirije derveyî laş. Ji ber ku rasterast tê dîtin, diyarkirin hêsan 
e. Di xwînbûna derveyî de kiryarên alîkariya destpêkê ev in: 


e Kesê/a ku diçe hewarê divê ewil xwe bide naskirin û bêhna 
birîndar fireh bike. 

e Piştre birîndar li erdekî hişk li ser piştê tê dirêjkirin, rewşa 
birîndar tê nirxandin û alîkarî tê xwestin. 


e Dûre birîn an jî xwînbûn tê nirxandin. Bi pînekî paqij (di 
wê kêliyê de êdî çi kete destê me) cihê ku xwîn jê diçe tê 
dewisandin. 


e ù 
Wêne 19: Di xwînbûnê de kiryara dewisandinê 


e Heke bi vî awayî xwîn nesekine divê bi pînekî din dewisan- 
din bê xurtkirin. 

e Heke hewcedarî pê hebe bi tiştekî wek bandajê dikarin 
pînê li ser birînê bipêçin û bişidînin. Ligel vê xwîn dîsa ne- 
sekine dikarin pêlî jora rehê ku xesar dîtiye, bikin. 

* Piştre cihê ku xwîn jê diçe ber bi jor ve tê rakirin da ku ji 
ber erdkişînê xwîn zêdetir jê neherike. 

e Carinan pêwistiya tûrnîkeyê derdikeve holê. Heke gelek 
birîndar hebin û alîkar bi tena serê xwe be, heke di şert 
û mercên dijwar de pêwistî bi veguhestina birîndar hebe, 
heke lebat qut bûbe û ligel hemû mudaxaleyan xwîn nese- 
kine divê tûrnîke bê kirin. 

e Ev kiryar zûzûka nayê pêşniyarkirin, her çiqas wê kêliyê ji- 
yana kesê nexweş rizgar bike jî dûre ji ber vê yekê gelek 
rewşên neyînî (ew lebat hetanî ber jêkirinê diçe) derdike- 
vin holê. Wekî çareya dawîn divê bê dîtin. 

e Ji ber ku bi kêmbûna xwînê re germahiya laş dikeve, cihê 
ku xwîn jê diçe servekirî tê hiştin û cihên din tev tên pê- 
çandin. 

e Kiryarên ku di derbarê birîndar de hatine kirin tên nivîsîn û 
heta alîkarî were divê birîndar ji nêz ve bê şopandin. 


8.5. Xwînbûna Hundirîn 


Di xwînbûna hundirîn de xwîna ku ji reh diçe dirije hundirê laş û 
ev yek bi çavan nayê dîtîn. Ji ber ku rasterast nayê dîtin, teşxîs- 
kirin dijwar e û encax li gor hin nîşaneyan ev rewş bê fêmkirin. Ji 
ber trawmaya tund, derbe, lêdan, şikestek, çek û hwd. xwîn dirije 
hundirê mirov. Di van kesan de nîşaneyên şoqê tên dîtin. Gava 


serê birîndar gêj bû, çav tarî bûn, cemidî, ricifî, xwêdaneke sar di 
ser re avêt, rengê nexweş çû, rehjenê bilez û lawaz avêt; divê em 
ji xwînbûna hundirîn bikevin şikê, hişyar bin û tedbîran bistînin. 
Gava xwîn rijiya ser mîdê beramberî van nîşaneyan destava mezin 
wekî ziftê reş dibe, Hinek caran jî ji ber nexweşiyên dil û rehan, 
nexweşiyên xwînê, nexweşiya hîpertansiyonê û hwd. reh bêyî der- 
bexwarinê xwe bi xwe diçire û xwîn jê diherike. Ev xwîn dirije ser 
organa ku ji aliyê wê rehê ve tê avdan û ji ber vê yekê ev organ 
xesarê dibîne. Carinan ev yek dibe sedema mirinê. Di xwînbûna 
hundirîn de kiryarên alîkariya destpêkê ev in: 


Rewşa birîndar tê nirxandin (ABC) û alikarî tê xwestin. 
Lingên birîndar tên rakirin û birîndar tê pêçandin. 

Divê teqez xwarin û vexwarin neyên dayîn. 

Heke zêde ne pêwist be (nexasim di ser de şikestek jî hebe) 
divê birîndar ji cihê xwe neyê leqandin. 

Heta alîkarî were divê çawaniya birîndar ji nêz ve bê şo- 
pandin. 


9. DI PÊKANÎNA TÛRNÎKEYÊ DE XALÊN GIRÎNG 


Di pêkanîna tûrnîkeyê de divê amûrên bi ber werin bika- 
ranîn. Ji ber ku tiştên wekî bend, têl û hwd. dibe ku bibin 
sedema jêkirinê divê ji wan dûr bê sekinandin, neyên bi- 
karanîn. 


Ji bo şidandina tûrnîkeyê mirov dikare tiştên wekî textik û 
pênûs bi kar bîne. 


e Heta xwîn bisekine tûrnîke tê şidandin. Gava xwîn sekinî 
êdî nayê şidandin. 

e Cihê ku tûrnîke lê hatiye kirin nayê pêçandin. 

e Saeta ku ev kiryar hatiye kirin hewce ye li ser kaxizekê bê 
nivîsandin û bi nexweş ve bê zeliqandin. 

e  Tûrnîke divê li gorî cihê xwînbûnê ji 15-20 xulekan carekê 
were sistkirin û dûre dîsa were şidandin. 

e Türnike divê li cihekî saxlem û nêzîkî cihê jêkirî yê lebatê 
were pêkanîn. Her wiha divê tûrnîke li lebatên ji yek-hestî 
pêk tên (wekî mil û ran) were pêkanîn. 


Wêne 20: Kiryara tûrnîkeyê 


10. PARASTINA LEBATA JÊBÛYÎ 


e Divê parçê ku ji lebatê qetiyaye têxin tûrikekî bi naylon û 
devê tûrik bişidînin. 

e Vi tûrikê devşidandî jî divê têxin tûrikê dûyemîn ê ku ava 
sar an jî cemed tê de heye. 

e Bi vî rengî parçê qetiyayî bêyî ku temasî avê bike bi awa- 
yekî cemidî tê veguhastin. 

e Birîndar û tûrik divê di heman wesaîtê de bên veguhastin 
û li ser tûrik nav û paşnavê birîndar bê nivîsandin. 

e Divê vî tûrikî di nava şeş saetan de bigihînin saziya tendu- 
ristiyê û beriya gihandinê ji bo amadehiyan sazî bê agah- 
darkirin. 


Wêne 21: Parastina endama jêbûyî 


11.şoa 


Bi alikariya dil û rehan xwîn li gorî pêdiviya organan li hemû laş dige- 
re. Ji ber hin sedeman carinan xwîn kêm dibe û carinan jî xwîna heyî 
birêkûpêk li laş belav nabe. Di encamê de tansiyon dikeve û kêma- 
niya gerîna xwînê derdikeve holê. Ji vê rewşa hanê re şoq tê gotin. 


11.1. Nîşaneyên Şoqê 


Tansiyon dikeve, 

Rehjen bi lez û lawaz diavêje. 

Hilmij bi lez û lawaz dibe. 

Rengê nexweş diçe û nexweş dicemide. 

Serî gêj dibe û çav tarî dibin. 

Dev û lêvên nexweş ziha dibin û nexweş tî dibe. 


11.2. Di Şoqê de Kiryarên Alîkariya Destpêkê 


Rewşa birîndar tê nirxandin (ABC) û alikarî tê xwestin. 
Lingên birîndar tên rakirin û birîndar tê pêçandin. 

Divê teqez xwarin û vexwarin neyên dayîn. 

Heke zêde ne pêwist be (nexasim di ser de şikestek jî hebe) 
divê birîndar ji cihê xwe neyê leqandin. 

Heta alîkarî hat divê çawaniya birîndar ji nêz ve were şopandin. 


Wêne 22: Pozîsyona şoqê 


12. XWÎNBÛNA DIFINÊ 


Difin organeke li ser rû ye û di navbera dev û netikê de bi cî dibe. 
Ji hestî û kirkirtê pêk tê. Du peywirên difinê yên sereke hene; a ye- 
kemîn, bi alîkariya difinê mirov bêhnê distîne û bêhnan ji hev der- 
dixe. Li ser meselê bêhna genî bi vê organê tê fêmkirin. A duduyan, 
mirov hilmê bi alîkariya difinê ji gemarê paqij dike û nerm dike dûre 
dikişîne hundirê xwe. Bi vî rengî difina me nahêle toza ku li hewayê 
asê dimîne derbasî pişikan bibe. Vê yekê bi alîkariya mû û mûkûsê 
pêk tîne. Hundirê difinê ji aliyê rehan ve cihekî dewlemend e. Ev 
reh zirav û serveyî ne. Ji ber vê bi hêsanî diçirin û di encamê de 
xwîn ji difinê tê. Xwînbûna difinê di jiyana rojane de pir zêde tê 
dîtin lê gelek caran bi mudaxaleyeke piçûk xwe bi xwe disekine. 


ù 


Wêne 23: Dîmena hundirê difin& 


12.1. Sedemên Xwînbûna Difinê 


Nexweşiyên wekî rînît, zekem, sînûzît 

Nexweşiya tansiyonê 

Hin nexweşiyên xwînê (wekî hemofili) 

Bikaranîna dermanên ku xwînê zelal dikin (wekî aspirin) 
Trawma, tevdan, fişkirineke bi şidyayî 

Ducanîtî, ûr 

Xwarbûna hestiyên difinê 


12.2. Di Xwînbûna Difinê de Alîkariya Destpêkê 


Di serî de tirs û xofa nexweş tê kêmkirin. 

Nexweş tê rûniştandin û serê nexweş hinekî ber bi pêş ve 
tê berjêrkirin da ku xwîn neçe qirikê. 

Di nexweş de heke hewcedariya dirêjkirinê hebe divê serê 
nexweş rakin jor. 

Bi tiliyên eşed û beranê herdu baskên difinê derdora 5 xu- 
lekan tên şidandin. 


Wêne 24: Di xwînbûna difinê de alîkariya destpêkê 


13. XWÎNBÛNA GUH 


Guh organa bihîstinê ye û di heman demê de ji bo hevsengiya laş 
xwedî roleke sereke ye. Ji sê beşan pêk tê; beşa derve, beşa navîn 
û beşa hundirîn. Deng di beşa derve re dikeve guh. Ewil diçe perde- 
guhê dilerizîne û derbasî beşa navîn dibe. Li vir jî bi alîkariya hestî- 
kokên guh derbasî beşa hundirîn dibe û diçe mêjî. Bi vî awayî deng 
tê bihîstin. Ev beşên guh carinan ji ber hin sedeman xwînî dibin. 


Wêne 25: Anatomiya guh 


13.1. Sedemên Xwînbûna Guh 


Nexweşiyên îltîhabî yên guh 

Ji ber trawma, fişara bilind û dengê zêde qetîna perdeguhê 
Trawmayên serî 

Ûr û polîpên guh 

Nexweşiyên xwînê 

Bikaranîna dermanên ku xwînê zelal dikin (wekî aspîrîn) 


13.2. Di Xwînbûna Guh de Alîkariya Destpêkê 


e Divê tirs û xofa nexweş bê kêmkirin. 

e Heke xwîn kêm be guh bi pîneyekê tê paqijkirin. 

e Lê heke xwîn zêde be divê guh neyê xitimandin û bi pînekî 
paqij were pêçandin. 

e Heke nexweş li ser hişê xwe be li ser piştê tê dirêjkirin, lê 
heke ne li ser hişê xwe be li ser kêlekê tê sekinandin. 


Wêne 26: Di xwînbûna guh de alîkariya destpêkê 


14. BIRÎN 


Tevahiya laşê me ji aliyê çerm ve hatiye pêçandin û bi vî awayî tê 
parastin. Çerm hêmana herî mezin a laşê mirovan e. Laş ji mîkro- 
ban û ji xetereyan diparêze û gelek peywirên girîng bi cî tîne. Di 
binê çerm de rehên xwînê û birik derbas dibin. Ji xesara çerm û 
ji xesara hêmanên binçerm re birîn tê gotin. Gava birîn çêbû li 
gorî asta birînê çerm, reh, birik, masûlke û carinan jî hestî xesarê 
dibînin. Birînên ku bi alavên tûj ên wekî kêr, cam, jilêt û hwd. çê- 
dibin exlebe birînên sivik in, nagihêjin birik û hestiyan. Birînên ku 
bi derbeyê çêdibin (bi kevir, kulm, şiv û hwd.) wekî birînên pelçiqî 
tên pênasekirin. Ji van birînan zêde xwîn naçe lê dibe ku hêmanên 
di bin birînê de xesar dîtibin. Birînên ku bi alavên wek şîşê çêdibin 
kûr in û gelek caran giran in. Êş û xwînbûn, taybetiyên hevpar ên 
birînan in. Di hinek birînan de îhtîmala enfeksîyonê zêde ye. Bi 
taybetî jî; 

e Birînên ku zû nehatine dermankirin ango zêde hatine se- 

kinandin, 

e Birînên ku hatine dirûn, lê kêlên devê birînê ji hev bûne, 

e Birînên ku zêde qirêj û kûr in, 

e Birînên ku bi çekan çêdibin, 

* Birînên ku bi gezkirin û pêvedanê derdikevin holê zûtir en- 

fekte dibin. 


14.1. Di Birînan de Alîkariya Destpêkê 


* Ewil ewlehî tê girtin û birîndar ji aliyê nîşaneyên jiyanî yên 
sereke ve tê nirxandin.(ABC) 


Li rêyên hilmê, danûstandina hilmê û rehjen ango lêdana 
dil tên mêzekirin. 

Dûre cihê birînê tê nirxandin, xwîn tê sekinandin û bi pî- 
nekî şil ser birînê tê girtin an jî tê pêçandin. 

Ji bo dermankirinê tiştên wekî melhem, xwelî, titûn û xwê 
nayên bikaranîn. 

Parzaya tetanosê heke di nav pênc salên dawî de hatibe 
kirin ne hewce ye, lê heke nehatibe kirin an jî dema wê 
borî be ji nû ve tê kirin. 

Ji bo xesareke din çênebe yan jî ya heyî girantir nebe birîn 
nayê tevdan û bi tu awayî tiştên di nava birînê de nayên 
derxistin. Heta gihandina saziyeke tenduristiyê bi awayekî 
tê stabîlkirin. 


Wêne 27: Di birînan de alîkariya destpêkê 


14.2. Birîndariyên Qefesa Sîng 


Birînên ku di qefesa sîng de çêdibin heke xesarê bidin pişikan rewş 
girantir dibe. Birîndar êşeke mezin dikişîne û di danûstandina hil- 
mê de dijwarî çêdibe. Ji ber ku baş bêhnê nagrin û nadin, reşûşîn 
dibin. Dema kuxiyan di nava tûka van kesan de xwîn jî carinan tê 
dîtin. Gava bi baldarî were mêzekirin ji birînê hilm tê girtin. Di 
birîndariyên qefesa sîng de kiryarên alîkariya destpêkê ev in: 


Di van kesan de dîsa ewil ABC tê kirin nexweş tê nirxandin. 
Alîkarî tê xwestin. 

Heke nexweş li ser hemdê xwe be tê rûniştandin. 

Teqez xwarin û vexwarin nayên dayîn. 

Heke tiştek tê re çûbe nayê derxistin û parxanên şikestî ber 
bi hundir ve nayên dehfdan. 


14.3. Birîndariyên Zik 


Birînên di nava zik de, dibin sedema windakirina xwînê. Di van 
kesan de ji ber xwînbûnê nîşaneyên şoqê tên dîtin. Tansiyon di- 
keve, serî gêj dibe, xwêdan tê dîtin û laş dicemide. Carinan rovî 
dirijin derve. Di van nexweşan de hêmanên ku derketine derve 
divê nexin hundir. Bi pînekî şil ser hêmanên ku derketine derve tê 
girtin. Ji ber daketina germahiya laş divê birîndar were pêçandin. 


Wêne 28: Di birîndariya zik de alîkariya destpêkê 


14.4. Birîndariyên Serî û Marîpiştê 
Birînên di serî û marîpiştê de çêdibin giran in û bi taybetî jî di qe- 
zayên trafîkê de bi piranî sedema mirinê xesara van hêmanan e. 
Nemaze jî xesarên stû pir zêde çêdibin. Marîpişt ji 33 movikan pêk 
tê û tê re birikên ku li laş belav dibin, derbas dibin. Dema ku mi- 
rov ji cihekî bilind ket, di bin hezazê de ma, di qezayên trafîkê, di 
qezayên kargehê û werzîşê de serî û marîpişt xesarê dibînin. Bi 
alîkariya hinek nîşaneyan xesar tê fêmkirin: 
* Di hiş de guhertin çêdibe û di bîrê de kêmasî derdikeve holê. 
e Hem di serî û hem jî di stû û piştê de êş tê dîtin. 
e Dest û ling sist dibin û di tevgerê de kêmasî çêdibe. 
e Ji birînê xwîn diçe û carinan jî ji difinê û ji guh ava mêjî tê. 
Ev nîşane carinan çend heb carinan jî giş bi hev re tên dîtin. 
14.4.1. Di Birîndariyên Serî û Marîpiştê de Alîkariya 
Destpêkê 
e Ewil li rewşa hiş (li asta hişyariyê) tê mêzekirin, dûre nişa- 
neyên jiyanî yên sereke tên qontrolkirin û alîkarî tê xwestin. 
e Heke birîndar li ser hişê xwe be divê ji cihê xwe neyê 
leqandin. 
e Pêwistiya veguhastinê hebe jî nexweş di pozîsyona heyî de 
bêyî ku stû û serî bileqe bi baldarî tê veguhastin. 
e Heta alîkarî were divê birîndar bi tenê neyê hiştin û serê 
her kêliyê were qontrolkirin. 


e Di her cure qezayê de kesên ku diçin hewarê divê wekî ku 
stû xesar dîtibe bi baldarî nêzîkî birîndar bibin. 


15. TIŞTÊN KU DIKEVIN ÇAVAN 


Çav hêmana dîtinê ye û pir hesas e. Ji ber vê di kortika çav de (ji 
hestiyekî kurewî pêk tê) rûniştiye. Sê aliyên çav bi hestiyan tên pa- 
rastin; aliyê li derve dinêre jî bi birû, bijang û palikên çavan tê pa- 
rastin. Her wiha giniyên rondikên çavan jî her tim çavan şil digrin 
û nahêlin di dema girtin û vebûnê de pirsgirêk derkevin holê. Di 
nava xirecira jiyana rojane de di her kêliyê de dibe ku tiştin bikevin 
çavan. Tiştên wekî toz, bijang, mû û hwd. gava ketin çavan bivê- 
nevê mirov destê xwe davêje çavên xwe. Di rewşên wiha de divê 
teqez çav neyên perixandin. Wê perixandin xesarê zêdetir bike. Di 
rewşeke wiha de kiryarên alîkariya destpêkê ev in: 


Ewil çav bi awayekî vekirî, bi avê tê şûştin. 
Heke bi şûştinê dernekeve di bin ronahiyê de, bi pînekî şil û 
paqij palikê jêr an jî yê jor tê rakirin û bi baldarî tê derxistin. 
e Heke dîsa dernekeve çav tên qirpandin û ji bo derxistinê 
dîsa tê ceribandin. 
e Bi tevî hemû hewldanan heke dernekeve ji pisporan alîkarî 
tê girtin. 
Ji xeynî avê divê tiştekî din bi ser çavan de neyê kirin. 
Gava tiştek di çav re çû ango tê de çikiya nayê derxistin û 
herdu çav bi awayekî tên girtin û alîkariya pisporî tê xwestin. 


Wêne 29: Bi avé şûştina çavan 


16. TIŞTÊN KU DIKEVIN DIFINÊ 


Difin hêmana bêhnê û hilmê ye. Gava xitimî baş bêhn nayê stan- 
din û di danûstandina hilmê de pirsgirêk derdikevin holê. Ji ber 
gelek sedeman difin dixitime. Bo nimûne; hinek nexweşî, goştê 
zêde, hestiyên xwar, trawma û hwd. Tiştên ku dipekin difinê yek ji 
van sedeman e. Ev yek bi piranî di zarokan de tê dîtin. Zarok tiştên 
wekî parçê xwarinê, morî û hwd. dikin firnikên difina xwe û ev jî 
dibe sedema xitimînê. Gava tiştek kete difinê di nefesgirtinê de 
dijwarî çêdibe, difin diwerime û ji hêla xitimî kêm û edabeke bi 
xwîn tê. Di rewşên wiha de; 


e Divê difinê tev nedin, bi tiliya xwe hewl nedin ku derxînin. 
e Pêlî aliyekî difinê dikin û nefeseke xurt didin da ku bi vî 
awayî wî tiştî bavêjin derve. 


e Heke dernekeve divê nexweş bibin saziyeke tenduristiyê. 


Wêne 30: Xitimîna difinê 


17. TIŞTÊN KU DIKEVIN GUHAN 


Guh hêmana bihîstinê ye û ji bo hevsengiya laş jî dibe alîkar. Xi- 
timîna guh dibe sedema kerbûneke demborî û carinan jî xesarê 
dide perdeguhê. Zêdetir di zarokan de xitimîn çêdibe. Di mezinan 
de sedema xitimînê exlebe tiştên wekî mêş, moz, morî, kêzik û 
hwd. in. Di van kesan de guh û serî diêşe, zingînî ji guh tê û carinan 
jî xwîn û edab jê diçe. Kesên ku tiştek ketibe guhên wan; 


e Heke giyanewerek ango zindiyek be ji glîserînê yan jî ji rûnê 
zeytûnê 2-3 dilop berdidin wî guhî. Ev yek tişta ku di guh de 
ye dikuje, vizeviza wê qut dike û derxistinê hêsantir dike. 

e Gava tiştek kete guh divê guh bi avê neyê şûştin. Tişta 
bûye sedema xitimînê heke nîsk, nok û hebê birincê be ji 
ber avê diwerimin û zêdetir guh dixitimînin. 

e Divê amûrên sertûj û dirêj ji bo derxistinê neyên bikaranîn 
ji ber ku perdeguh zirav û hesas e wê xesarê bibîne. 

e Alîkarî tê xwestin. 


18. ŞIKESTEK, CÎDERKETIN Û FISTIQÎN 


Qerqûda laş, ji hestî û movikan pêk tê. Ev pergal hinek peywirên se- 
reke bi cî tîne. Bi alîkariya vê pergalê laş destekê distîne. Ev pergal 
teşeyê dide laş û laş li ser piyan digre. Herwiha bi alîkariya masûlke- 
yan liv û tevgerê pêk tîne. Di jiyana rojane de ji ber şer û pevçûnan, 
ketin û qelibînan, qeza û bobelatan carinan hestî dişkên, carinan ji 
cî derdikevin û carinan jî difistiqin, Bi kêleka hestiyan re reh, birik û 
masûlke derbas dibin. Gava hestî xesarê dibîne dibe ku ev pêkhate 
jî biêşin û xesarên mayînde derkevin holê. Ji ber vê hewce ye zûtir 
mudaxaleyeke rast û di cî de li birîndar were kirin. 


Şikestek xerabûna tevahîya hestiyan e. Hestî carinan ji ber derbe- 
yan dişkên carinan ji xwe bi xwe dişkên. Bi taybetî ji bi kalbûnê re 
her diçe hestî sist û lawaz dibin û îhtîmala xwe bi xwe bişkên zêde 
dibe. Her wiha di hinek nexweşiyan de jî hêsantir dişkên. Du cure 
şikestek hene: 


e Dişikestekön girtî de hestî xesar dîtiye lê çerm saxlem e. 


* Di şikestekên vekirî de beramberî hestî çerm jî xesar dîti- 
ye û çiryaye. Di van kesan de carinan serê hestî derdikeve 
derve û xwîn ji cihê şikestekê diçe 


Wêne 31: Şikestek 


18.1. Nîşaneyên Şikestekê 


e Di lebata şikestî de êş çêdibe û ev êş bi livandinê zêde 
dibe. Ji bo cihê ku diêşe bê fêmkirin hewce ye bi destan bi 
awayekî baldarî û nerm lê were mêzekirin. 

e Di lebata şikestî de teşe diguhere. Ev yek bi rüberihevki- 
rinê çêtir tê fêm kirin. Wekî mînak gava milê rastê derbe 


xwar û li şikestekê şikberî çêbû herdu mil li hev tên rüberi- 
kirin û bi vî awayî guherîna teşeyê kêm zêde tê fêmkirin. 
Di lebata şikestî de liv û tevger an kêm dibe yan jî winda dibe. 
Ji ber werm û xwînbûnê lebat reşûşîn dibe. Heke ji lebata 
şikestî zêde xwîn here wê birîndar bikeve şoqê. 

Carinan ji ber şikestekê reh, birik û masûlke xesarê dibînin. 
Di rewşên wiha de lebata şikestî sar dibe, reng diavêje û 
rehjen jê nayê girtin. Ev yek rewşeke giran e û divê demil- 
dest mudaxale bê kirin. 


. Di Şikestekan de Alîkariya Destpêkê 


Ewil birînên giran tên nirxandin û mudaxale tê kirin. 

Heke pir ne pêwist be divê birîndar ji cihê xwe neyê leqandin. 
Heke şikestek di mil, dest û tiliyan de be tiştên wekî saet, 
bazin û gustîl tên derxistin. Gava neyên derxistin bi çêbûna 
wermê re lebat wê xesarê bibînin. 

Gava lebat hate pêçandin an jî tespîtkirin tilî û pêçî li derve 
tên hiştin, nayên pêçandin. Bi vî awayî reng, tevger û hesa- 
siyeta tiliyan bi hêsanî tên qontrolkirin. 


Wêne 32: Di şikestina mil de kiryara sabîtkirinê 


e Lebata ku îhtîmala şikestekê pê re hebe nayê leqandin û 
hem movika jora şikestekê û hem jî ya jêr tê de, şikestek tê 
tespîtkirin. Divê amûra tespîtkirinê li gorî ku van movikan 
jî bigre nava xwe, dirêj be. 

e Dikarin tiştên hişk ên wekî şiv, textik, qarton û hwd. ji bo 
tespîtkirinê bi kar bînin. 

e Di şikestekên vekirî de ewil xwîn tê sekinandin bi pînekî 
paqij birîn tê pêçandin paşê şikestek tê tespîtkirin. 

e Di lebata şikestî de dem bi dem rehjen, rengê çerm û ger- 
mahiya çerm tên qontrolkirin. 


e Lebata şikestî li jor tê girtin û alîkarî tê xwestin. 


“0 yi 


Wêne 33: Di şikestina ling de kiryara sabitkirin& 


18.3. Di Cîderketinê de Alîkariya Destpêkê 


Di mirovan de ji dusedî zêdetir hestî hene û di nav van hestiyan de 
têkiliyek heye. Cihê ku hestî digihêjin hev wekî movik tê binavkirin. 
Ev hestî li hinek cihan bi hev re zeliqî ne (wekî hestiyên serî) tev 
nagerin. Li hinek cihan jî serê du hestiyan digihêjin hev û di navbe- 
ra wan de ava movikan heye. Dema ev hestî bi hev re dixebitin tev- 
ger derdikeve holê. Gava serê van hestiyan yek ji movikê derkeve 
ji vê rewşê re cîderketin tê gotin. Ev hestiyê ku ji movikê derketiye 
xwe bi xwe nakeve cih. Ji bo sererastkirinê cebar an jî pispor divê. 
Gava hestî ji cî derdikeve di wê movikê de êşeke mezin çêdibe. 
Movik sor dibe, diwerime û fonksîyona xwe winda dike. 


Wêne 34: Ciderketina enîşkê 


Dema hestî ji cî derket; 
e Divê hestî dîsa nexin cî, neleqînin û bi wî awayî tespît bikin. 
e Ji bo tespîtkirinê di destê me de çi hebe (wekî darik, qar- 
ton, şiv û hwd.) tên bikaranîn. 
e Tiştên wekî xwarin û vexwarinê nayên dayîn. 
e Di wê lebatê de rehjen, rengê çerm û germahiya çerm tên 
qontrolkirin û alîkarî tê xwestin. 


Wêne 35: Tiliya cîderketî 


18.4. Di Fistiqînê de Alîkariya Destpêkê 


Carinan hestî kêliyekê ji cihê xwe ango ji movikê derdikeve û dîsa 
dikeve cih. Ji vê rewşê re fistiqîn tê gotin. Hinek deveran li şûna 
peyva fistiqînê wergerîn jî tê bikaranîn. Di van lebatan de êş, werm 
û sorbûn çêdibin. 


Wêne 36: Fistiqîn 


Dema lebatek fistiqî; 
e Movik bi bandajê bi şid tê pêçandin. 


Wêne 37: Di fistiqînê de pêçandina movikê 


e Piştre ji bo werma movikê kêm bibe lebat ber bi jor ve tê 
rakirin. Bi vî awayî bi alîkariya erdkêşiyê xwîn xweştir vedi- 
gere dil û werm dadikeve. 

e Ji bo werma movikê dakeve dikarin qeşayê daynin ser 
movikê. 

e Her wiha lebat divê neyê leqandin. 


Wêne 38: Di fistiqînê de jordagirtina lingan 


19. ŞEWAT 


Di nava jiyana rojane de ji ber sedemên cûr bi cûr gelek caran 
şewat çêdibin. Ji bo derketina şewatê sê tişt pêwist in. A yekemîn 
sotîner e. Tiştên wekî agir, ceyran, tav sotîner in. A duyemîn so- 
tebar e. Tiştên wekî êzîng, komir, madeyên kîmyewî, neft sotebar 
in. A sêyemîn jî oksîjen e. Tiştên sotîner bi alîkariya oksîjenê tiştên 
sotebar dişewitînin û bi vî awayî şewat derdikeve holê. Ji van yek 
kêm be şewat çênabe. 


Gava laşê mirovan rastî tîna zêde tê organ xesarê dibînin. Ji vê 
rewşê re şewat tê gotin. Ev şewat ji ber gelek sedeman derdikeve 
holê. Ji ber ava kelandî, dûkel, tiştên sor, madeyên kîmyewî, cey- 
ran, tîna rojê, radyasyon û hwd. laş dişewite. Ava kelandî bi taybetî 
jî di zarokan de dibe sedema şewitîna laş. Divê ji zarokan dûr bê 
girtin. Tîna rojê bi taybetî jî danê nîvro laş dişewitîne lê şewata wê 
sivik e xwe bi xwe derbas dibe. 


Şewat di laş de dibe sedema gelek pirsgirêkan. Di organên şewitî 
de xesar çêdibin. Asta xesarê li gorî hinek parametreyan diguhere. 
Kûrahî û berbelaviya şewatê çiqas zêde be xesar jî ewqas giran e. 
Temendirêjî û nexweşiyên domdar jî asta xesarê zêdetir dikin. Her 
wiha di şewitîna organên zayendî, serçav û pergala nefesê de jî 
xesar girantir e. Ji ber êşê û windahiya avê dibe ku birîndar bikevin 
şoqê. Di van kesan de çeperên ku mîkroban asê dikin ji holê radi- 
bin û rîska enfeksiyonan zêde dibe. 


19.1. Senifandina Asta Şewatê 


e Asta yekemîn: Şewat sivik e. Tevînekên di bin çerm de xe- 
sar nedîtine. Cihê ku şewitiye diêşe, sor dibe û tê de werm 
çêdibe. Şewatên ku ji ber tîna rojê çêdibin dikarin wekî mî- 
nak bên dayîn. Di nava du-sê rojan de derbas dibin. Şopa 
şewatê namîne. 

e Asta duyemîn: Di bin çerm de jî xesar heye. Di çerm de 
peqik çêdibin. Cihê ku şewitiye diêşe. Çerm xwe nû dike û 
baş dibe. Gelek caran şopa şewatê namîne. 

e Asta sêyemîn: Hemû qatên çerm şewitîne. Şewatê bandor 
li ser masûlke, birik û rehan jî kiriye. Rengê birînê diguhere 
carinan spî carinan jî reş e. Ji ber ku birik jî şewitîne êş çê- 
nabe. Şopa şewatê dimîne. 


19.2. Di Şewatê de Alîkariya Destpêkê 


Kesê/a ku agir pê girtibe bi tiştekî wekî betaniyê tê pêçandin 
û dûre li erdê tê totkirin. Bi vî awayî ewil agir tê temirandin. 
Piştî ku agir temirî li nîşaneyên jiyanî yên sereke (ABC) tên 
mêzekirin. 

Hiş, rêya nefesê, danûstandina bêhnê, rehjen ji ber çavan 
re tên derbaskirin. 

Kincên ku li cihê şewitî ne, tên derxistin. Dema derxistinê 
divê li cihê şewitî çerm neyê rakirin. Heke derxistin ne pê- 
kan be dikarin kincan jêkin. 

Cihê şewitî heke ne mezin be herî kêm bîst xulekan bi avê 
tê şûştin. Heke firehiya cihê şewitî zêde be bi şûştinê wê 
germahiya laş dakeve. Ji ber vê yekê nayê pêşniyarkirin. 

Ji ber îhtîmala wermê alavên wek saet, bazin, gustîl tên 
derxistin. Heke dernekevin tên birîn. 


Peqikên li cihê şewitî nayên peqandin. 


W^, û N 


Wêne 39: Di şewitîna destan de pegik 


Ji bo cihê şewitî divê tiştên wekî melhema şewatê, macû- 
na diranan, ava bacanan û mast neyên bikaranîn. 

Divê cihê şewitî paqij bê girtin û bi pînekî paqij bê pêçan- 
din. Dûre divê birîndar bi betaniyê bê pêçandin. 

Bi şewatê laş gelek av û mîneral winda dike. Heke cihê 
şewitî mezin be, alîkarî dereng bimîne û birîndar li ser 
hemdê xwe be bi kevçiyekî çayê qarbonat û xwê tevli lître- 
yeke avê bikin û bidinê. Bi vî awayî windahiya avê û mîne- 
ralan tê asêkirin û alîkarî tê xwestin. 

Di şewatên kîmyewî de ewil têkiliya çerm û madeya kîm- 
yewî tê qutkirin. 


Cihê ku şewitiye bi avê 15-20 xulekan tê şûştin, kinc tên 
derxistin û birîndar tê pêçandin. 


Wêne 40: Di şewatê de alîkariya destpêkê 


Di şewatên ceyranê de beriya ku dest li birîndar keve, divê 
ceyran bê girtin. Heke ev ne gengaz be bi darekê yan jî bi 
bendekê temas tê qutkirin. Di van kesan de bi tu awayî bi 
avê mudaxale nayê kirin. 


Wêne 41: Bi alavekê qutkirina ceyranê 


19.3. Pêşîgirtina Şewatê 


Bûyerên şewatê bi taybetî di nava malê de diqewimin. Tiş- 
tên wekî niftik û heste divê nedin destê zarokan û nehêlin 
bi fîşekên hewayî û bi neftê re bilîzin. 

Li Kurdistanê ji ber ava kelandî bi taybetî jî zarok tê de 
gelek kes peleşewatî dibin. Ava kelandî, sobe, xwarin û 
vexwarinên li ser kuçikan sedemên berbiçav in. Divê zarok 
ji van werin dûrxistin. 


e Li cihê ku sobe vêdikeve divê zarokan bi tena serê xwe 
nehêlin. Çelmikên beroş, satil û surahiyên li ser sobe û 
kuçikan divê ji zarokan bên dûrxistin. 


Wêne 42: Şewitîna zarokan 


e Xwarin û vexwarinên kelandî divê daneynin ber zarokan. 

e Di nava malê de qablo û priz jî xeternak in. Zarokên virnî 
destê xwe û devê xwe bêhemdî davêjin her tiştî. Her wiha 
devê xwe diavêjin qabloyan û wan dicûn. Ji ber vê ceyran 
bi wan digre. 


Wêne 43: Zarokan ji qabloyên ceyranê dûr bixin 


Tiştên ku wê bibin sedema şewatê divê ji zarokan dûr, li 
cihên bilind bên veşartin. 

Tiştên ku madeyên kîmyewî dihewînin divê ji zarokan dûr 
bên girtin û gava hatin bikaranîn jî divê bi lepik, cil û mas- 
keyan, çermê xwe û çavên xwe biparêzin. 

Ûtiya sincirî piştî ûtîkirinê divê di nava dest û piyan de neyê 
hiştin. 

Bi kurtasî mala ku zarok lê hebin hewce ye kesên ku li malê 
ne, baldar bin. 


20. QEFILÎN 


Laşê mirov di sermê de heta astekê germahiya xwe diparêze. Gava 
germahiya laş kete bin 35 pileyan laş bi lerizînê hewl dide ku xwe 
germ bike. Heke serma zêde bidome piştî demekê lerz disekine, 
masûlke nalivin, xew dikeve çavan û dil hêdî diavêje. Ji vê rewşê re 
qefilîn tê gotin. Li cihê ku qefilîn çêdibe xwîn baş nagere, ginciya 
xwînê çêdibe û ev jî dibe sedema xesara tevînekan. 


20.1. Senifandina Asta Qefilînê 


e Asta yekemîn: Rewşeke ne giran e. Heke mudaxale zû were 
kirin birîndar zû baş dibe. Di van kesan de çerm sar dibe û 
reng diguhere. Laş ditevize û qudûmê çokan dişkê. 

e Asta duyemîn: Heke rewşa sar bidome piştî wextekê cihê 
ku qefiliye diêşe, diwerime û peqik çêdibin. Gava ku peqik 
baş dibin qalikên reş digrin. 

e Asta sêyemîn: Di organa qefilî de xesarân mayînde çêdibin 
û cihê ku qefiliye reşûşîn dibe. 


Wêne 44: Qefilîna tiliyên destan 


20.2. Di Qefilînê de Alîkariya Destpêkê 


* Ewil divê birîndar veguhezînin cihekî tînegerm û rihet bikin. 

e Birîndar nayê leqandin. 

* Kincên şil jê tên derxistin û yên ziha lê tên kirin. 

e Vexwarinön germ tên dayîn. 

e  Peqik nayên peqandin û bi pînekî paqij tên pêçandin. 

e Cihê ku qefilî ye bi berfê yan jî bi destan nayê mizdan. Divê 
xwe bi xwe germ bibe. Piştî ku germ bû heke hîs tune be 
ev der bi bandajê tê pêçandin. 

e Dest û pî di kîjan pozîsyonê de bin wisa tên hiştin û nayên 
vekirin. 

e Ji bo ku xwîn vegere dil, cihê ku gefiliye tê bilindkirin û 
alîkarî tê xwestin. 


20.3. Pêşîgirtina Qefilînê 


Qefilîn bi taybetî di organên wekî guh, difin, serê tilî û pêçiyên 
dest û lingan de dest pê dike. Ev hêmanên laş hem zêdetir rastî 
sermayê tên hem jî ji dil dûr in û xwîn li van deran baş nagere. 
Heke qefilîn zû neyê fêmkirin û mudaxale neyê kirin wê lebat reş 
bibe û heta ber jêkirinê biçe. Ji bo mirov xwe ji qefilînê biparêzin; 
e Divê li gorî asta sermayê kinc werin berkirin û gava şil bûn 
jî divê werin guhertin. 
e Ji bo parastina tilî û serî dikarin amûrên wekî lepik û kum 
bikarbînin. 
e Divê kincan û solan zêde li xwe neşidînin da ku xwîn rihet 
bigere. 


e Divê di sermê de xwe nedin ber bayê, li cihekî talde bise- 
kinin. 


Wêne 45: Qefilin 


21. JEHRÎBÛN 


Jehrîbûn li hemû welatên cîhanê wekî pirsgirêkeke girîng derdi- 
keve pêşiya me. Di jiyana rojane de yan bi nezanî yan jî ji bo xwe- 
kuştinê gelek bûyerên jehrîbûnê diqewimin. Ev bûyer herî zêde li 
malê diqewimin û bi taybetî jî di zarokên ku temenê wan piçûk de 
tên dîtin. Heke jehrîbûn zû neyê fêmkirin û mudaxaleyeke rast li 
van kesan neyê kirin wê encam girantir be. Zanîna mijarê dê asta 
baldarî û hişyariyê bilintir bike. 


Tiştên ku bi awayekî dikevin laş û tê de dibin sedema hinek xe- 
saran wekî jehr (toksîn) tên binavkirin û ji vê rewşê re jî jehrîbûn 
tê gotin. Tiştên ku herî zêde dibin sedema jehrîbûnê derman in. 
Hema hema hemû derman gava ji doza xwe ya diyarkirî zêdetir 
hatin bikaranîn zirarê didin laş. Her wiha ji ber dermanên çandi- 
niyê û bihukan jî gelek bûyerên bijehrêketinê çêdibin. Tiştên ku 
madeyên kîmyewî dihewînin û di nava malê de ji bo paqijiyê tên 
bikaranîn (wekî ava cilşûştinê, deterjan û hwd.) gazên wekî kar- 
bonmonoksîtê, adanên wekî kîvark, masî û hwd. pêvedana ajelên 
wekî mêş, mar, dûpişk û hwd. jî dibin sedem. 


Wêne 46: Kîvark 


21.1. Nîşaneyên Jehrîbûnê yên Giştî 


Dîtina nîşaneyan li gorî şert û mercan pir diguhere. Cureya jehrê, 
rêya ku ketiye laş, mêjera wê, wexta ku ser bûyerê re derbas bûye 
û hwd. di derketina nîşaneyan de rol dilîzin. Di xebata gelek perga- 
lan de pirsgirêk derdikevin holê: 


e Di pergala hezmê de; nîşaneyên wekî vereşîn, dilxelin, 
zikêş û emel tên dîtin. 


Wêne 47: Di jehrîbûnê de zikêşî 


e Di pergala birikê de; nexweş ji ser hişê xwe ve diçe, dikeve 
tayê, aciz dibe û bêhemdî xwe tev digere. 

e Di pergala hilmijê de; bêhn diçike, reşûşîn dibe û nexweş 
dike ku bifetise. 

e Di pergala xwînê de; xwêdaneke sar tê dîtin, lêdana dil 
xera dibe û carinan jî disekine. 


21.2. Di Jehrîbûnê de Alîkariya Destpêkê 


Mirov herî zêde bi rêya xwarin û vexwarinê bi jehrê dikevin. Tiştên 
ku madeyên kîmyewî dihewînin û di nava malê de tên bikaranîn, 
tiştên bijehr, xurekên genî, derman, eraqa ku pir tê vexwarin, se- 
demên sereke ne. 


Wêne 48: Deterjan 


Gava rastî van kesan hatin; 


Ewil tê zelalkirin ka nexweş li ser hemdê xwe ye yan na. Heke. 
nexweş ne li ser hemdê xwe be li nîşaneyên jiyanî yên sereke 
tên mêzekirin (rêya hilmê, danûstandina hilmê û lêdana dil). 
Heke madeya bijehr li dev ketibe av lê tê werdan. Heke li 
destan ketibe dest bi sabûnê tên şûştin. Heke nexweş di 
nava du saetên pêşîn de derman xwaribe ji bo vereşînê 
gewrî tê hişyarkirin. 

Kesên ku, ew tiştên dibe sedema şewata sorsorkê xwa- 
ribin, divê teqez venereşin. Heke nexweş vereşe cihê ku 
made lê derbas dibe wê cardin bişewitîne û xesarê giran- 
tir bike. Di rewşên wiha de ji bo ku made dereng derbasî 
xwînê bibe nexweş dikare zêde avê vexwe. 


e Di van bûyeran de zanîna sedemê pir girîng e ji ber ku li 
gora wê tedawî diçe serî. 

e Kesên ku diçin hewara nexweş divê li cihê bûyerê der- 
manên heyî û qutîkên wan, madeyên tîryak û tiştên ku 
rewşê piştrast dikin bidin hev an jî nîşe bigrin. 

e Her wiha divê bê zanîn ka bi ser dîtina nexweş re çiqas 
dem derbas bûye. 

e Heke nexweş sax be û ne li ser hişê xwe be li ser kêlekê 
tê dirêjkirin (pozîsyona komayê), tê pêçandin û alîkarî tê 
xwestin. 


Bi rêya nefesê gaza karbonmonoksîtê (ji tîp, şofpen, sobeyên gazê 
û hwd. derdikeve), madeyên paqijiyê, madeyên zeliqandinê, boyax 
û hwd. dibin sedema jehrîbûnê. Zêdetir ji ber karbonmonoksîtê ev 
bûyer diqewimin. Di van kesan de bêtaqetî û nerihetî çêdibe, serî 
diêşe, çav hêsir dikin, av ji difinê tê, sergêjî û vereşîn tê dîtin. Her 
wiha tansiyon dikeve, sîng diêşe, bêhn diçike û dil disekine. Gava 
em rastî bûyereke wiha hatin; 


Wêne 49: Nîşaneyên jehrîbûna COyê 


Ewil divê nexweş derxînin cihekî hewadar lê heke ev yek 
ne pêkan be derî û şibake tên vekirin û ewlehî tê pêkanîn. 
Li nîşaneyên jiyanî yên sereke tên mêzekirin û heke nexweş 
li ser hişê xwe be nîv-rûniştî tê sekinandin. 

Heke nexweş ne li ser hişê xwe be li ser kêlekê tê sekinan- 
din. Ji bo hilmê biparêzin maske yan jî pînê şil tên bikaranîn. 
Divê pirîz û alavên elektrîkê neyên şixulandin. 


21.3. Pêşîgirtina Jehrîbûna Şofpenê 


Divê deriyê serşokê neyê zirzekirin. 

Dûkêşa ku şofpen pê ve girêdayiye divê baş bikêşe. 
Cihê ku şofpen lê ye divê hewa bistîne. 

Kes an jî kesên li serşokê divê werin qontrolkirin. 


Wêne 50: Şofpen 


Bi rêya çerm jî gelek bûyerên jehrîbûnê diqewimin. Pêvedana bi- 
hukan, gezkirina ajalan, derzî, boyaxên por, dermanên çandiniyê 
û hwd. dibin sedem. 


21.4. Pêvedana Mêşan 


Di pêvedana mêşan de nîşane exlebe lokal in. Cihê ku mêş pê ve- 
dide diêşe, sor dibe û diwerime. Ev nîşane zêde nakişînin û ji bo 
jiyanê ne xeternak in. Lê di hinek rewşan de hişyarî divê. Heke 
mêşê cihekî nêzî lûleya hilmijê dabe, heke kesên ku mêşê lêdaye 
xwedî laşekî alerjîk bin an jî di heman demê de gelek cihên cuda 
dabe, dibe ku rewş girantir bibe. 


Wêne 51: Pêvedana mêşan 


Di pêvedana mêşan de; 


Ewil cihê ku mêşê pê vedaye tê şûştin. 

Heke derziya mêşê xuya bike tê derxistin. 

Ji bo asêkirina wermê qeşa tê danîn. 

Heke li nava dev xistibe û di danûstandina bêhnê de dijwarî 
hebe qeşa tê mijîn an jî bi ava şor dev tê çeliqandin. Ar- 
manc ew e ku rêya hilmê nexitime. 

Heke pêvedan di nava dev de be û alerjî pê re hebe alîkarî 
tê xwestin. 


21.5. Pêvedana Dûpişkan 


Bi taybetî di demsalên bihar û havînê de gelek bûyerên pêvedanê 
rû didin. Pêvedana ajalên wekî mar û dûpişk girîng in û her sal 
gelek kes ji ber vê dimirin. Di pêvedana dûpişkan de zêdetir nî- 
şaneyên lokal derdikevin holê. Diêşe, diwerime, sor dibe, kêm û 
edab digre. 


Wêne 52: Dûpişk 


Ji bo jehra wê li laş belav nebe; 
e Lebata ku dûpişkê pê vedaye nayê leqandin û nexweş di 
pozîsyona razanê de tê girtin. 
e Li cihê ku pê vedaye qeşa tê danîn û li jora pêvedanê bi 
pînekî bi awayekî şidyayî tê girêdan. 
e Lebat li jêra dil tê girtin. Li vir armanc asêkirina berbelav- 
bûna jehrê ye. 


21.6. Pêvedana Maran 


Hemû mar ne bijehrî ne lê di her pêvedana mar de wekî ku ew 
mar bijehrî ye divê nêzîk bibin. Di pêvedana maran de gelek nîşa- 
ne tên dîtin û rewş girantir e. Li gorî cureyê maran rewş diguhere. 
Ên bijehr carinan dibin sedema mirinê. Lewre divê em baldar û 
hişyar bin. 


Wêne 53: Pêvedana marî 


Di pêvedana maran de; 
e Ewil nexweş tê rihet kirin û cihê pêvedanê tê şûştin. 
e Di wê lebatê de alavên wekî saet, bazin û gustîl tên derxistin. 
e Li jora cihê pêvedanê bi pineki, bi awayekî şidyayî tê girê- 
dan û qeşa tê danîn. 
e Heke nexweş ketibe şoqê yan jî rewş nebaş be nîşaneyên 
jiyanî yên sereke tên nirxandin û alîkarî tê xwestin. 


21.7. Gezkirina Pişîk û Kûçikan 


Bi gezkirina pişîk û kûçikan gelek pirsgirêk derdikevin holê. Li gorî 
mezinahiya gezkirinê û cihê wê xesarên cuda tên dîtin. Carinan 
reh û birik xesarê dibînin û xwîn jê dikişe. Carinan jî vîrûsên wekî 
qudûz û tetanozê bi vî awayî derbasî laşê mirovan dibin. Vîrûsa 
qudûzê bi tenê bi kûçikan derbas nabe, bi ajalên wekî pişîk, mişk, 
şevşevok û hwd. jî derbasî mirovan dibin. 


Wêne 54: Gezkirina kûçikan 


Di bûyerên gezkirinê de: 


e Heke xwînbûn hebe ewil bi pineki tê dewisandin û tê se- 
kinandin. 

e Cihê birînê bi sabûnê tê şûştin û birîn nayê dirûn. 

* Alîkarî tê xwestin û ji bo parzaya tetanozê nexweş tê hişyar 
kirin. 

e Divê ajal 10-15 rojan were şopandin ka tiştek pê tê yan na. 


22. REWŞÊN LEZGÎN 


Dema yek ji xwe çû, kete komayê yan jî bi tayê ket demildest divê 
çi bê kirin, çawa nêzî van kesan bibin hewce ye bê zanîn. Heta ku 
van kesan veguhezînin sazî û dezgeheke tenduristiyê ji bo jiyana 
wan nekeve xeterê mudaxaleyeke rast û di wextê xwe de girîng e 
û gelek caran nexweş ji mirinê difilitîne. Ev rewş divê bên pêna- 
sekirin, sedemên wan bên diyarkirin û li gorî sedemê çawaniya 
mudaxaleyê were zanîn. 


Gava di xebatên mêjî yên asayî de pirsgirêk derkevin di hiş de ji 
xewê bigrin heta komayê rewşên cuda derdikevin holê. Ji ber hin 
sedeman carinan mêjera xwînê ya ku diçe mêjî kêm dibe û demeke 
kin û demborî hiş diçe. Piştî demeke kin nexweş dîsa vedigere ser 
hişê xwe. Ji vê rewşê re jixweçûn (bi latînî senkop) tê gotin. Li hi- 
nek deveran wekî bêhişketin, xewirîn, xewisîn, xayîzbûn û bihurîna 
dil tê bilêv kirin. Heke li hemberî hişyariyan (bangkirin, quncirandin 
û hwd.) nexweş bêbertek bimîne û refleksên wekî daqurtandin û 
kuxîn tune be ji vê rewşa jixweçûnê re koma tê gotin. Koma ne wekî 
jixweçûnê ye. Di komayê de piştî demeke dirêj nexweş hîn ji xwe ve 
tên. Kêmek ji wan qet nayên ser hişê xwe û heta mirinê di komayê 
de dimînin. 


22.1. Jixweçûn 


Gelek sedemên jixweçûnê hene. Metirsî û kelecana zêde, betilîn û 
germahiya bilind, hewa qirêj û cihên girtî di hinek kesan de dibin 
sedema jixweçûnê. Carinan ji nişkê ve rabûna ser piyan, ketina şe- 
kira xwînê, enfeksiyonên giran jî dibin sedem. Her wiha di nexwe- 
şiyên mêjî û yên dil û rehan de jî ev rewş derdikeve holê. Beriya 
ku mirov bêhiş bikeve hin nîşane tên dîtin. Serî gêj dibe, çav tarî 
dibin, rengê nexweş diçe, dicemide, xwêdan dide, ling ditevizin, 


rehjen kêm û sist dibe û nexweş dikeve erdê. Bi van nîşaneyan 
mirov fêm dike ku wê ew kes ji xwe ve biçe. Di rewşeke wiha de; 


Heke nexweş hîn li ser hemdê xwe be ewil li ser piştê tê 
dirêjkirin û lingên nexweş li derdora 30 pileyan tên rakirin. 
Di heman demê de cilên ku nexweş dişidînin tên sistkirin û 
heta nexweş xwe baş hîs bike wisa tê sekinandin. 

Heke nexweş ji xwe ve çûbe dîsa li ser piştê tê dirêjkirin û 
ling 30 pileyan ber bi jor ve tên bilind kirin. 


Bê 


Wêne 55: Pozîsyona şoqê 


Lê heke vereşîn hebe nexweş ser kêlekê tê sekinandin. 
Piştre rêyên hilmê tên mêzekirin û ji bo vekirî bimînin ted- 
bîr tên girtin. 

Danûstandina bêhnê tê mêzekirin û kesên li derdorê tên 
dûrxistin. 

Ji bo nexweş hişyar bibe tiştên wekî gulav, şîmaq û hwd. 
nayên bikaranîn. Heke nexweş neyê ser hişê xwe alîkarî tê 
xwestin. 


22.2. Koma 


Ji ber gelek sedeman dibe ku mirov bikeve komayê. Bi taybetî keti- 
na xwarê, derbên giran, trawmayên serî, jehrîbûn wekî sedem der- 
dikevin pêşiya me. Vexwarina eraqê ya zêde û bikaranîna bûjenên 
tîryak jî carinan mirovan dixin komayê. Her wiha nexweşiyên wekî 
şekir, şîroz, tagirtin û hwd. jî dibin sedema komayê. Di kesên ku di- 
kevine komayê de refleksên daqurtinê û kuxikê winda dibin. Li hem- 
berî bangkirin û quncirandinê bê bersiv in. Ev kes nikarin mîza xwe 
û destmêja xwe ya stûr bigrin, ber didin binê xwe. Di van kesan de; 


Ewil rewşa hiş tê mêzekirin. Herdu sermilên nexweş bi des- 
tan tên hejandin û bi dengekî stûr rewşa nexweş tê pirsîn. 


Heke nexweş ne li ser hemdê xwe be li nîşaneyên jiyanî 
yên sereke tên mêzekirin (ABC). 


Li nava dev tê nêrîn û heke tiştek hebe tê derxistin. 

Bi rêbaza binêre-bibihîze-bihese hilm tê qontrolkirin. 
Heke hilm hebe nexwe nexweş dijî. Hewce ye pozîsyona 
komayê were dayîn da ku gava vereşiya danequrtîne. 
Heke nexweş li ser piştê be li aliyekî tê sekinîn sermil û 
qorik bi hev re tên girtin û nexweş li ser kêlekê tê zivirîn. 
Heta alîkarî were nexweş bi vê pozîsyonê tê girtin û nîşa- 
neyên jiyanî yên sereke ser hev tên qontrolkirin. 


Wêne 56: Pozîsyona komayê 


22.3. Tagirtin 


Di navenda pergala birikê de ji ber hin sedeman di bizavên kelwazî 
(elektrîkî) de pirsgirêk derdikevin û di encamê de rêvebirina mêjî 
qels dibe, liv û tevgerên masûlkeyan ji qontrolê derdikevin, bê- 
hemdê xwe dişixulin. Carinan ev kêliya tagirtinê sivik derbas dibe 
lê carinan dibe sedema pirsgirêkên mayînde. Heke di mudaxaleki- 
rinê de dereng bimînin nexweş heta ber mirinê diçe. Ji ber derbên 
serî û nexweşiyên mêjî, ji ber kelaleta laş û hinek nexweşiyên din 
nexweş dikeve tayê. Li gorî sedemên xwe du cure tagirtin hene. 
Yek ji ber kelaletê ya din jî ji ber nexweşiya tepê ye. 


22.3.1 Kelalet 


Her nexweşî kelaleta laş zêde nake. Ji ber nexweşiyê gava kelaleta 
laş derkeve ser 38 pileyan rîska tagirtinê zêde dibe. Ev yek di za- 
rokên temenê wan di navbera 6 meh-6 salî de bêhtir derdikeve 
holê. Gava em rastî tagirtinê hatin; 


* Ewil sedema wê tê zelal kirin. 


e Heke tagirtin ji ber kelaleta laş be, kincên nexweş tên 
derxistin û bi pêjgîreke şil an jî bi pînekî şil nexweş tê pê- 
çandin da ku kelalet bikeve. 

e Heke bi vî awayî kelalet danekeve divê nexweş bikişînin 
ber avê û bi aveke şîrogerm serî bê şûştin. 

e Dûre alîkarî tê xwestin. 


22.3.2. Nexweşiya Tepê 


Nexweşiyeke domdar e. Di wextê welidînê de yan jî ji ber sede- 
mekê gava mêjî xesar dît ev nexweşî çêdibe. Di nexweşên tepê de 
hinek rewş dibin sedema xayîbûnê: 


Kesên ku demeke dirêj birçî dimînin. 

Kesên ku zêde diwestin. 

Kesên ku bêyî pêşniyara hekîm dev ji dermanên xwe yên 
tepê berdidin. 

Kesên ku di mêjera hormonên wan de guherîn çêdibin zê- 
detir xayî dibin. 


Kesên ku tiryakên bûjenan in gava ji bûjenan bêpar man wekî 
nexweşên tepê dikevin qrêzê û ev rewş ji hev nayên derxistin. Ji 
ber wê carinan tevlihevî derdikeve holê. Xayîbûna tepê bi hinek 
nîşaneyan xwe dide der. 


22.3.2.1. Nîşaneyên Tepê 


Nexweş bêhnên derewîn distînin û masûlkeyên wan bê- 
hemdî dilivin. 

Carinan ev nexweş diqîrin, ji nişkê ve ser hişê xwe ve diçin 
û bi awayekî tund dikevin erdê. 

Gelek masûlke bi hev re û ser hev dilivin û carinan derdora 
10-15 çirkeyan bêhna nexweş diçike. 

Rûyê nexweş û lebatên din reşûşîn dibin. 

Dûre nexweş hinekî sist dibin lê masûlke hêdîka be jî hîn 
dilivin. 

Nexweş bi deng bêhna xwe dide û distîne, tûk zêde tê îfraz 
kirin û carinan destava nexweş ji ber diçe. 

Ev kes dibe ku zimanê xwe gez bikin, bêhemdê xwe tev 
bigerin û serê wan li dereke hişk bikeve û birîndar bibin. 
Di qonaxa dawî de nexweş hişyar dibe, derdora xwe dinê- 
re, nizane li ku derê ye û bes dixwaze rakeve. 


Wêne 57: Kêliya tephatinê 


22.3.2.2. Di Tephatinê de Alîkariya Destpêkê 


Wekî hemû bûyeran ewil alîkar ewlehiya xwe û ya nexweş 
pêk tîne û tedbîran distîne. Mînak heke nexweş di nava rê 
de bi tayê ketibe divê trafîk bê sekinandin lê heke ev yek 
ne pêkan be divê nexweş veguhezînin kêleka rê. 

Piştî girtina tedbîran divê alîkar bisekine ku tagirtin xwe bi 
xwe derbas bibe. 

Ji bo nexweş xwe birîndar neke alavên derdora nexweş tên 
dûrxistin. 

Ji bo serê xwe li derekê nede dikarin tiştekî nerm daynin 
bin serê nexweş. 


Kincên ku nexweş dişidînin tên sistkirin. 


e Ji bo asêkirina xwelivandinê nexweş nayê girtin û çene 
nayê vekirin. 

e Tiştên wekî pîvaz, sîr û qolonya nedin ber difinê. Adanên 
wekî şekir, xwê, av û hwd. nayên dayîn. 

e Ji bo nexweş were ser hemdê xwe nayê hejandin û şîmaq 
nayê lêxistin. 

e Her wiha gava vereşiya serî li rexekê tê zivirandin. 

e Di kêliya ketinê de heke birîn çêbûbe li gorî wê mudaxale 
tê kirin û alîkarî tê xwestin. 


23. DAKETINA ŞEKIRA XWÎNÊ 


Şekira xwînê wekî glûkoz tê binavkirin û ji bo berdewamiya jiyanê 
jêneger e. Di nav xwînê de her dem divê têra xwe hebe. Hem zê- 
dehiya glûkozê û hem jî kêmaniya wê ji bo laş ne baş e. Zêdehi- 
ya wê wekî nexweşiya şekirê (diyabet) tê binavkirin û heke neyê 
tedawîkirin bandoreke neyînî li ser hemû hêmanên laş dike. Lê 
daketina şekirê rewşeke lezgîn e û hîn girîngtir e. Kêmaniya şekirê 
di demeke kin de, di mêjî û hêmanên din ên jiyanî de dibe sedema 
xesarên mayînde. Demildest neyê fêmkirin û neyê sererastkirin 
wê jiyan bikeve xeterê. Ji ber hinek sedeman şekir dadikeve. Bi 
taybetî di kesên ku ji bo nexweşiya şekirê derman bi kar tînin de 
zêdetir ev rewş derdikeve holê. Sererastkirina şekira xwînê baldarî 
û hişyarî divê, Gava derman ji doza ku hatiye gotin pirtir were bika- 
ranîn şekir dikeve. Kesên ku emeliyata roviyan derbas kiribin dibe 
ku piştî xwarinê şekira wan bikeve. Her wiha piştî bizavên werzîşe- 
ke dirêj û piştî birçîmayîneke dirêj jî dibe ku şekira xwînê bikeve. 


23.1. Nîşaneyên Daketina Şekirê 


Tirs û xof dikeve dilê nexweş, nexweş xwêdan dide, dileri- 
ze û birçî dibe. 

Ev kes bêhal dikevin û dilê wan radibe. 

Lê gava şekir hêdî hêdî dakeve serê wan diêşe, pirsgirêkên 
dîtinê dest pê dikin, laşê wan ditevize û bêhêz dikevin. 


Piştî demekê nikarin xweşik bipeyîvin, serê wan gêj dibe û 
ji xwe ve diçin. 


Xwêdan dide. 


Bêtaqet dikeve. Birçî dibe. Dest û ling dilerizin. 


Wêne 58: Nîşaneyên daketina şekirê 


23.2. Di Daketina Şekira Xwînê de Alîkariya Destpêkê 


e Heke nexweş ne li ser hişê xwe be ewil li nîşaneyên jiyanî 
yên sereke tê mêzekirin. 

e Heke nexweş li ser hemdê xwe be û vereşîn tune be xwa- 
rin û vexwarinên şêrîn tên dayîn. 

e Nîşaneyên daketin û zêdebûna şekira xwînê carinan dişi- 
bin hev. Hem di daketin û hem jî di zêdebûna şekira xwînê 
de girtina tiştên şêrîn ne pirsgirêk e. Ji ber ku me di dest- 
pêka mijarê de jî anîbû ziman daketina şekira xwînê rew- 
şeke lezgîn e û girîngtir e. 

e Di nava 15-20 xulekan de nîşane derbas nebin divê alîkarî 
bê xwestin. 

e Heke nexweş ne li ser hemdê xwe be pozîsyona komayê tê 
dayîn û alîkarî tê xwestin. 


24. ÊŞA QEFESA SÎNG 


Di qefesa sîng de gelek pêkhate hene. Masûlke, hestî, pişik, sor- 
sork, dil û hwd. Di van hêmanan de gava pirsgirêk çêbû dibe ku 
sîng biêşe. Asta vê êşê û cureya wê diguhere. Di êşeke giran de 
divê ewil celte were bîra mirov. Ji ber ku nîşaneya herî girîng û 
berbiçav a celteyê êş e. Hem di spazma dil û hem jî celteyê de êş 
tê dîtin. Di herdu rewşan de jî masûlkeya dil ji aliyê xwînê ve baş 
nayê avdan. Spazm li gorî celteyê rewşeke siviktir e. Gava spazm 
çêbû bêhna nexweş teng dibe û aciz dibe, êş ji navenda sîng dest 
pê dike û davêje stû, pişt, çene û milan. Derdora 5-10 xulekan di- 
kişîne û bi bêhnvedanê derbas dibe. Heke bi bêhnvedanê derbas 
nebe nexwe rewş giran e. 


Wêne 59: Di celteyê de êşa sîng 


24.1. Nîşaneyên Celteyê 


e Tirs û xofa mirinê li nexweş digre û nexweş were bibehice. 

e Saresar xwêdan dide, dilxelin û vereşîn tê dîtin. 

e Êş ji serzik an jî ji navenda sîng dest pê dike diavêje çene, 
stû, sermil û milê çepê. Her çiqas bişibe êşa spazmê jî jê 
girantir e û zêdetir dikişîne. 

e Celte carinan wekî êşa mîde, masûlke û êşa zik xwe nîşan 
dide. Di van êşan de divê li ser îhtîmala celteyê nexweş (bi 
taybetî jî kesên temendirêj) hişyar bin û li gorî wê tedbîrên 
xwe bistînin. 

e Di van kesan de li gorî danûstandina hilmê asta giraniya 
êşê û teşeya wê naguhere. 


24.2. Di Celteyê de Alîkariya Destpêkê 


e Di rewşeke wiha de ewil li nîşaneyên jiyanî yên sereke tên 
mêzekirin. 

e Nexweş nayê leqandin û tê tebitandin (hedandin). 

e Di pozîsyona nîv-rûniştî de tê sekinandin. 

e Dermanên dil ên ku nexweş bi kar tîne, tên dayîn. 

e Demildest alîkarî tê xwestin. 


25. GAZÊN KÎMYEWÎ 


Di çalakî û xwepêşandanan de ji aliyê hêzên ewlehiyê ve gelek alav 
û navgînên şer tên bikaranîn. Di nav van alavan de ya ku herî zêde 
tê bikaranîn bêguman gazên kîmyewî ne û di nava xwe de bûjenên 
kîmyewî yên cuda dihewînin. Ev ne bûjenên wisa sivik in, rê li ber 
gelek pirsgirêkên tenduristiyê vedikin. Çerm, çav û rêyên hilmê 
ji ber bikaranîna van bûjenan xesarê dibînin. Di laş de cihê ku lê 
temas dikin disoje û jan dide. Çav dişewitin, diêşin û hêsir dikin û 
carinan jî kêm û edab digrin. Mirov nikare çavên xwe veke. Cari- 
nan jî dibe sedema pirsgirêkên dîtinê yên mayînde. Bandoreke pir 
neyînî li ser bêhnê jî dike û kêm caran ji ber gazê bêhn diçike. Li ser 
kesên ku nexweşiyên wekî astim û bronşîtê bi wan re hene, zêde- 
tir bandoreke neyînî dike. Her wiha rîtma dil xera dikin û kesên ku 
nexweşiyên dil bi wan re hene gava rastî gazê hatin dibe ku jiyana 
wan bikeve xeterê. Heta niha tê zanîn ku hinek kesan ji ber van 
gazan jiyana xwe ji dest dane. Bi kurtasî ev gaz ji ber ku bûjenên 
kîmyewî dihewînin rasterast an jî nerasterast di gelek organan 
de dibin sedema xesaran. Ji bo pêşîgirtina van xesaran di çalakî 
û xwepêşandanan de kîjan tedbîr divê bên standin û kîjan kiryar 
divê bên zanîn em ê li ser bisekinin. 


Wêne 60: Kapsula gaza îsotê 


25.1. Xweparastina ji Gazên Kîmyewî 


Heke pêkan be ji bo parastina çavan berçavkên ku çav di 
ber re hewa nastînin, tên bikaranîn. 

Her wiha ji bo gaz neçe pişikan dikarin maskeyan bi kar bînin. 
Ji ber ku gaz çerm dişewitîne hewce ye cilên mildirêj bên 
bikaranîn û kincên şûngir wek tedbîr bigrin cem xwe. 
Gava rastî gazê hatin ji bo asêkirina bandora wê ya li ser 
çerm cil tên guhertin. 

Kesên ku nexweşiyên dil, astim û bronşîtê bi wan re hene 
di çalakiyan de divê zêdetir baldar bin. 

Her wiha kesên ku lens bi kar tînin di van rewşan de divê bi 
kar neynin an na wê çav xesareke mezin bibînin. 


Wêne 61: Di bûyerên civakî de gaza îsotê 


Gelek cure gazên kîmyewî hene lê em ê behsa du hebên ku herî 
zêde tên bikaranîn bikin. Gava rastî gaza CS (hêsir ji çavan tîne) ha- 
tin wê çav bişewitin û di danûstandina bêhnê de dijwarî derkeve 
holê. Di rewşeke wiha de; 


e Ewil divê ji cihê ku gaz lê heye dür kevin, derkevin cihekî 
hewadar. 

* Di rewşeke wiha de çav herî kêm 15 xulekan bi avê yan jî bi 
serûmê (SF) tên şûştin û bi vî awayî bûjenên kîmyewî tên 
dûrxistin. Ji bo şûştinê dikarin ava ku antî-asîdên wekî Tal- 
cîd û Rennîe tevlêkirî jî were bikaranîn. Ev şurûbên mîdê 
ne û jana mirovan kêm dikin. 

e Limon asîdê dihewîne divê neyê bikaranîn. Kêrhatin li ali- 
yekî wê zirarê bide çavan. 


e Lens hebe tê derxistin û baş tê paqijkirin. Pişti ku bandora 
gazê derbas bû tê bikaranîn. 
e Heke derfet hebe piştî şûştina çavan mirov rûdinê, palê xwe 
dide cihekî, serê xwe radike jorê û bêhna xwe dide û distîne. 
Dema gaza CR (bandora xwe li ser çerm û nefesê dike) hate bika- 
ranîn çerm zêde dişewite û bêhna mirov diçike, Di van kêliyan de; 
e Bi şîr, bi rûnê pitikan an ji bi rûnê malê cihê ku bûjen lê 
hesikiye tê şûştin û paşê tê zihakirin. 
e Ev yek tê dubarekirin. Armanca me ew e ku madeyên kîm- 
yewî ji çerm bên dûrxistin. 
e Divê bi avê neyê şûştin an na wê zêdetir bişewite. 


e Divê kinc bên guhertin û baş werin şûştin. 


26. XENIQÎN 


Bi hatina demsala havînê re germahiya hewayê mirovan aciz dike 
û ji ber vê hejmara kesên ku dikevin avê zêde dibe. Piranî cihên 
wekî behr, çem û rûbar, gol, hewz û hwd. tên tercîhkirin. Her sal 
gelek kes di van avan de dixeniqin û jiyana xwe ji dest didin. Bi 
taybetî jî zarok û kesên ku avjeniyê nizanin gava bê tedbîr dikevin 
avê rîska xeniqînê zêdetir dibe. Her wiha kesên ku eraqê vedixwin 
û dikevin avê her çiqas avjeniyê bizanibin jî îhtîmala ku bixeniqin 
zêde ye. Hin kes jî gava di nava avê de dileyîzin an dişewişin an jî ji 
ber ku av wan dikişîne nava xwe, dixeniqin. Zarok her çiqas avje- 
niyê baş bizanibin jî gava ketin avê divê çavên dê û bavên wan her 
li ser wan be. Dema yek xeniqî oksîjen têra xwe naçe tevînekan û 
di tevînekan de xesar dest pê dike. 


Wêne 62: Xenigin 


26.1. Nîşaneyên Xeniqînê 


e Mirov di standina bêhnê de dijwariyê dikişîne. 
e Züzükaü kûr bêhnê distîne û dengê xirexirê jê tê. 
e Kef li ser dev dikeve û di nava dev de belxem kom dibe. 
e  Serçav, lêv û neynûk reşûşîn dibin. 
e Aciz e, bêbiryar e nikare xweş bersivê bide. 
e Dixewise. 
Wekî bûyerên din di bûyerên xeniqînê de jî zanîna kiryarên alîkari- 


ya destpêkê ji bo herkesî bivênevê ye. Mudaxaleyeke di wextê xwe 
de û rast wê li ber gelek rewşên neyînî bigre. 


26.2. Di Bûyerên Xeniqînê de Alîkariya Destpêkê 


Gava yek di nava avê de bixeniqe alavên wekî êlek, sîmîd 
û hwd. ên ku naçin bin avê jê re tê avêtin da ku bikaribe 
xwe li ser avê bigre. An jî tiştekî dirêj wekî şiv, ben û hwd. 
tê dirêjkirin. 


Wêne 63: Di xeniqînê de alîkariya destpêkê 


Piştî ku birîndar ji avê hat derxistin ewil alîkarî tê xwestin 
dûre li ser piştê tê dirêjkirin û li nîşaneyên jiyanî yên sereke 
tên mêzekirin. 

Heke rehjen neyê girtin û danûstandina hilmê tune be dil 
tê mizdan. 


e Heke nîşaneyên jiyanî yên sereke hebin ji bo ku birîndar 
ava ku daqurtandiye derxîne derve alîkar bi herdu destan 
binzikê nexweş digre û ber bi jor ve radike. 

e Heke cilên birîndar lê bin tên sistkirin û tên derxistin û 
dûre birîndar bi betaniyekê tê pêçandin. Diranên pêvedanî 
(taxim) tên derxistin. 


27. ERDHEJ 


Bobelatên xwezayî ji destpêka mirovahiyê heta roja îroyîn bûne 
sedema gelek rewşên neyînî. Ji ber van bûyeran gelek kes mirine, 
gelek kes birîndar bûne û gelek kes jî seqet mane û cih û warên 
wan hilweşiyane. Her çiqas zanist û teknolojî pêş ketibe hîn jî tu 
kes nizane ev bûyer wê kengî û çawa biqewimin. Ji ber vê hewce 
ye sedemên van bûyeran çi ne, beriya ku biqewimin divê kîjan 
tedbîr bên standin, piştî bobelat çêbû divê çi bê kirin werin zanîn. 
Rewşên lezgîn in û di demeke nêz de heke mudaxaleyeke rast 
were kirin wê gelek kes rizgar bibin. Erdhej, lehî, bahoz, hezan û 
teqînên çiyan wekî bobelatên xwezayî tên zanîn. Em ê di vê mijarê 
de li ser erdhejê bisekinin. 


Rûyê erdê her çiqas ji aliyê însanan ve wekî cihekî saxlem û ewle 
were zanîn jî carinan bin lingê me dişimite. Wekî yek parçe xuya 
dike lê ne wisa ye. Erd bi gelek parçeyan pêk tê. Ji van parçeyan 
re lewhe tê gotin. Ev lewhe tên cem hev û erdê pêk tînin. Ev lew- 
he carinan tev digerin carinan ji hev dûr dikevin carinan nêzî hev 
dibin carinan jî dikevin ser hev. Gava ev lewhe liviyan enerjiya ku 
ji wan derdikeve wekî pêlan heta ser rûyê erdê diçe û cihê ku di- 
gihêjê, dihejîne. Bi vî awayî erdhej çêdibin. Gava çiyayên volkanîk 
diteqin û gava ji ber valahiyan erd diçe xwarê jî dîsa erdhej çêdibin 
lê belê ev erdhej ne zêde mezin in. 


Wêne 64: Erdhej 


27.1. Beriya Erdhejê 


Li Kurdistanê tê zanîn ku heta niha gelek erdhejên mezin çêbûne 
û di encamê de gelek mirovan jiyana xwe ji dest dane û xesarên 
pir mezin derketine holê. Li gorî daneyên zanîstî welatê me wekî 
herêma erdhejê tê zanîn. Ev yek jî nîşan dide ku wê ji vir şûnda 
dîsa erdhej çêbibin. Lewre divê beriya erdhejê her kes hişyar bibe, 
kiryarên alîkariya destpêkê bizanibe û hinek tedbîran bistîne: 


e Mala ku lê rûdinên li hemberî erdhejê divê were gahimki- 
rin û di nava malê de cihên saxlem werin diyarkirin da ku 
di kêliya erdhejê de xwe bidin ber. 

e Wekî mînak; li kêleka sindogeke zexim, an jî li kêleka cihê 
ku li ser radizên dikarin xwe biparêzin. 

e Di nava malê de tiştên ku dibe bikevin divê werin tespîtkirin. 
Dolaba kincan, a pirtûkan û hwd. bi dîwêr ve tên vîdekirin. 


e  Çanteyê alîkariya destpêkê amade tê girtin. 

Wêne 65: Beriya erdhejê stabilkirin 


Kêliya Erdhejê 


Dema erd hejiya divê aram tev bigerin. Pêlî hev nekin. 

Ji qatên bilind xwe neavêjin. Ji şaneşîn û şibakeyan dûr bi- 
sekinin û xwe bidin ber tiştekî saxlem. An jî li kêleka cihê 
ku berê hatiye diyarkirin, di pozîsyona zikmakî de (li ser kê- 
lekê, herdu çokan dikişînin ber zikê xwe û bi herdu destan 
jî serê xwe diparêzin) bisekinin. 

Heke hûn ê bikaribin di nava 10-15 çirkeyan de xwe biavê- 
jin derveyî xênî, cihekî ewle, vê biceribînin. 

Kêliya ji xênî derketinê divê serê xwe ji tiştên ku wê bikevin 
xwarê, biparêzin. Ji bo parastinê dikarin kasket, kursî, tex- 
tik an jî pirtûkeke stûr bi kar bînin. 


© 


Gava derketin derve xwe bidin cihên dorvekirî û ji tel 
stûnên ceyran û telefonê, ji dûkêş, avahiyên bilind 
dîwarên bilind dûr bisekinin. 


© 


Heke nikaribin di 10-15 çirkeyan de ji xênî derkevin divê di 
nava malê de baz nedin li ser piyan nesekinin. Ji pêlekanan 
û ji valahiyên ku di nava xênî de ne, dûr bisekinin û hilano- 
kan bi kar neynin. 

Dikarin xwe bidin ber tiştên wekî makîneya cilşûştinê û fi- 
raqşûştinê. Gava xanî hilweşiya her çiqas ev alav biperçiqin 
jî tune nabin. Ji xwe re sêgoşeya jiyanê ava bikin. 

Di kêliya erdhejê de heke di wesayîtê de bin, wesayîta xwe 
ji gêdûk, derbasok û piran dûr bidin sekinandin. Heke di 
dibistanê de bin nerevin di navbera maseyan de di pozîs- 
yona zikmakî de bisekinin. 


Wêne 66: Di kêliya erdhejê de avakirina sêgoşeya jiyanê 


27.3. 


Pişti Erdhej& 


Pişti erdhejê mirov ewil xwe qontrol dike heke birin hebe 
tê derman kirin. 

Cihê ku hûn lê ne, heke zêde kes hebin bi lez nekin û 
rêkûpêk derxînin derve û dilê wan xweş bikin. 

Ji bo ewlehiyê gaz tê qontrol kirin heta pê bawer nebin ku 
jê naçe di tariyê de bin jî niftik û heste nayên bikaranîn, 
ceyran nayê pêxistin. 

Piştî erdhejê îhtîmala ku dîsa erd biheje zêde ye ji ber vê 
divê hişyar bin û amadehiya erdhej û erdhejokên nû bikin. 
Di xetên ceyran, gaza xwezayî û avê de dibe ku pirsgirêk 
hebin. Heta sîgorte û vane neyên girtin, ocax û sobe neyên 
temirandin ji xênî dernekevin. 

Piştî erdhejeke dijwar her çiqas xesar xuya neke jî heta sa- 
etekê teqez nekevin hundir. 

Heke bûjenên kîmyewî, madeyên sotebar li derdorê rijiya- 
bin tên paqijkirin û tên rakirin. 

Piştî erdhejê gelek gotin digerin lê gelek ji wan ne rast in, 
li wan bawer nekin. 

Heke avahî hilweşiyabe çend qat bû, tê de çend mal he- 
bûn, di malan de çend kes dijiyan, navê wan çi ne û wê 
kêliyê mêvanên wan hebûn an na tiştên ku tên zanîn hemû 
divê werin nivîsandin. 

Di erdhejê de 12 saetên pêşîn pir girîng in. Divê demildest 
kesên di bin xirabeyê de bên tespît kirin û werin rizgarkirin. 


27.4. Di Erdhejê de Alîkariya Destpêkê 


Di erdhejê de saetên pêşîn wekî saetên zêrîn tên binavkirin. Di wan 
saetan de mirovên ku li wir amade ne heta kesên zana û pispor 
hatin, dikarin gelek tiştan bikin. Mudaxaleyeke rast û zû wê rê li 
ber rewşên xerabtir bigre. Hinek kes di bin xirabeyê de bi rojan asê 
dibin û bi pirsgirêkên cûda re rûbirû dimînin. Ev kes ji ber ku avê 
nabînin, laşê wan bêav dimîne. Her çiqas li gorî şert û mercan bigu- 
here jî birîndar bêav heta derdora 6-7 rojan dikarin ber xwe bidin 
lê piştî 3 rojan di hêmanên laş de xesarên mayînde derdikevin holê. 
Zarok li hemberî bêavtiyê ji mezinan hesastir in. Di bin xirabeyê de 
gelek caran erdhejzede diperçiqe û lebata ku xesarê dibîne diwe- 
rime ev jî rehên xwînê dişidîne û çûnûhatina xwînê asê dike, Piştî 
wextekê lebata ku bêxwîn dimîne, dimre. Di van kesan de ji ber 
birçîbûneke demdirêj rîska ku şekira xwînê bikeve zêde ye. Ji ber 
şertên hewayê ev kes carinan dicemidin carinan diqifilin û tilî-pêçî 
reşûşîn dibin. Her wiha di van kesan de tirsa mirinê, neçarî û fikar 
zêde ne û derûnî ne baş e. Di rewşeke wiha de; 


e Rewşa erdhejzede tê nirxandin ka ew li ser hişê xwe ye yan 
na li gorî wê mudaxale tê plankirin. 

e Heke birîndar ne li ser hişê xwe be pirsa 'çawa yî?” jê tê 
kirin, heke bersiv tune be rêyên nefesê tên qontrolkirin û 
dûre li danûstandina hilmê tê nêrîn. Hilm tune be dest bi 
mizdana dil tê kirin û hilma alîkar tê dayîn. 

e Heke birîndar li ser hişê xwe be ka xwîn jê diçe, şikestek 
û birîn hene yan na tê mêzekirin li gorî wê cihê ku xwîn 
jê dikişe tê dewisandin û xwîn tê sekinandin, şikestek û 
cîderketin tê stabîlkirin. 

e Heta alîkarî were divê zanîn û kiryarên alîkariya destpêkê 
bêne domandin. 


28. ÇANTEYÊ ALÎKARIYA DESTPÊKÊ 


Di pênasekirina alîkariya destpêkê de wekî ku me anîbû ziman di 
cihê bûyerê de bi alavên li wir heyî mudaxale tê kirin. Ango kir- 
yarên alîkariya destpêkê bê derman tên pêkanîn. Armanc pêşîgir- 
tina rewşên xerabtir e. Kiryar çiqas bi awayekî rast û zane bên pê- 
kanîn wê ewqas zêde pêşiya neyîniyan bigre û giraniya êş û kulên 
birîndar kêm bike. Ji ber vê yekê hewce ye her wext li her derê li 
cem me çantê alîkariya destpêkê hebe. Di van çanteyan de divê 
tiştên ku li cihê qezayê wê ji me re lazim bin, hebin. Ev çante divê 
li cihekî bilind bê ragirtin ku mirov bikaribe zûtir rahijê û di heman 
demê de zarok nikaribin xwe bigihîne wî. Divê çante li kîler û ser- 
şokê neyê girtin, cihê wê ne germ be û kesên ku li heman malê 
dijîn cihê wê bizanibin. Alavên tê de divê salê du caran di ber ça- 
van re bên derbaskirin. 


Alavên ku divê di çante de hebin ev in: 


e Pînê pêçekê yê mezin 2 heb Lênûska nîşegirtinê 1 heb 


e Pînê kitan ê sterîl 1 qutî e Pênûs 1 heb 

e  Pînê pêçekê yê sêgoşe 3 heb e Pirtûka destan a alîkariya 
e Pembû 1 pakêt destpêkê 1 heb 

e Flaster 1 heb e Elektrikadestan 1 heb 

» Sinceq 10 heb e Tûtik 1 heb 

e Meqes 1 heb e  Mûkêş (mûçing) 1 heb 

e Bandajaelastik 1 heb e  Solusyona antiseptik 1 heb 
e Banda birînê 10 heb e Seraxa şewatê 1 heb 

e Lepikên tibî 2 cot e Türnikelheb 


e Seraxa plastîk 1 heb e Lîsteya alavan 1 heb 

FERHENGOK: 


KURDÎ 

Adan 

Alîkar 

Alîkarî 

Alîkariya pêşîn 
Amûr/alav 
Anatomî 

Asayî 
Avzêkirin/îfraz kirin 
Baldarî 

Bazin 

Bêavtî 

Bêhemdî 
Bêhnçikîn 
Bêhnfireh 
Bêhnfirehî 
Bêhnvedan 
Belxem/kilmûç 
Bengitiya bûjenan 
Beramber 

Bermahî 

Beşa derve ya guh 
Beşa hundirîn a guh 
Beşa navîn a guh 
Bihîstin 

Bijang 

Binçerm 
Binêre-bibihîze-bihese 
Binzik 

Bîr 

Birçîmayîneke demdirêj 
Birik/türe 

Birin 

Birindar 


TIRKÎ 

besin, gıda 
yardımcı 
yardım 
ilkyardım 

araç, alet 
anatomi 
normal, olağan 
salgılamak 
dikkat 

bilezik 

susuzluk 
istemsiz 

soluğu kesilme 
sabırlı, geniş 
ferahlık, sabırlı olma 
dinlenmek 
balgam 

madde bağımlılığı 
eşit, tekabül 
artık, kalan 

dış kulak 

iç kulak 

orta kulak 
işitmek 

kirpik 

derialtı 
bak-dinle-hisset 
alt karın 

hafıza, bellek 
uzun süreli açlık 
sinir 

yara 

yaralı 


ÎNGILÎZÎ 

food 

helper 

help 

first aid 

tool 

anatomy 
normal 
excrete 
attention 
bracelet 

thirst 
involuntary 
breathlessness 
patient 
patience 

rest 

sputum 
substance addiction 
equal 

residual 
external ear 
internal ear 
middle ear 
hear 

eyelash 
subcutaneous 
look-listen-feel 
lower abdomen 
memory 
long-term hunger 
nerve 

wound 
wounded 


Birîndarî 

Birînên kür 

Birînên pelçigi 
Birînên sivik 

Birû 

Bivênevê 

Bizavên kelwazî 
Bobelat 

Bûjen 

Bûjenên tîryak/bengîtiyê 
Bûyerên metabolîk 
Cebar 

Celte 

Cemed/qeşa 
Cemidîn 
Cîderketin/gehçûn 
Coyên mîzê/rêyên mîzê 
Çarmend 
Çavtarîbûn/reşevehatin 
Çawanî 

Çeliqandin 
Çene/erzing 

Çeper 

Çerm 

Çermê serî 
Çewisandin 

Çirîn 

Çirke 

Çok 

Danûstandina bêhnê 
Daqurtandin 
Dehfdan 

Demborî 

Demildest 

Deng 

Derb 

Derman 
Dermankirin 
Destava mezin 


yaralanma 

derin yaralar 

ezik yaralar 

basit yaralar 

kaş 

kaçınılmaz, ister istemez 
elektriksel hareket 
felaket 

madde 
uyuşturucu maddeler 
metabolik olaylar 
kırıkçı 

kalp krizi 

buz 

üşümek 

yerinden çıkmak 
idrar yolları 

dörtlü 

göz kararması 
nitelik 

çalkalamak 

çene 

siper 

deri, cilt 

saçlı deri 

ezmek, baskı yapmak 
yırtılmak 

saniye 

diz 

nefes alıp vermek 
yutmak gulp 
itmek 

geçici 

hemen, derhal 
ses 

darbe 

ilaç 

tedavi etmek 
büyük abdest 


injury 

deep wounds 
bruised wounds 
simple wounds 
eyebrow 
inevitable 
electricial motion 
disaster 
substance 
narcotic drug 
metabolic events 
bonesetter 
heart attack 
ice 

chill 

dislocate 
urinary tract 
quadruple 
darken 

quality 

churn, shake 
jaw, chin 

wall 

skin 

scalp 

press 

rend 

second 

knee 
respiration 
down/swallow 
push 
temporary 
immediately 
voice 

blow 

medicine 
treatment 
defecate 


Dev ağız mouth 


Dewisandin basmak press 
Difin/poz burun nose 

Dil kalp heart 

Dilxelîn bulantı nausea 

Diran diş tooth 

Diranên pêvedanî/taxim takma dişler dentures 
Dirûn dikmek suture 
Domandin devam etmek continue 
Dûkel/hilm û gilm buhar vapour 

Dûkêş baca chimney 
Edab/kêm iltihap purulence 
Elekö canxelasiyâ can yeleği life vest 
Emel/hinavâş ishal diarrhea 
Enfekte enfekte infect 

Enişk dirsek elbow 

Erdhej deprem earthquake 
Erdhejok artçı deprem aftershock 
Erdhejzede depremzede earthquake victim 
Erdköşi yer çekimi gravity 

Êş ağrı pain 

Êşa sîng göğüs ağrısı angina pectoris 
Ewle güvenli secure 

Ewlehi güvenlik security 
Fetisin boğulmak choke 

Firnik burun deliği nostril 

Fiskini sızmak infiltrate 
Fistigin/wergerin burkulmak twist 

Fişkirin sümkürmek blow one's nose 
Fizyoloji fizyoloji physiology 
Gayta/gû dışkı feces 

Gazân kîmyewî kimyasal gazlar chemical gases 
Gengaz mümkün possible 
Germahiya laş vücut ısısı heat 

Gewde gövde body 

Gewrî gırtlak throat 
Gezkirin ısırmak bite 

Ginciya xwînê kan pıhtısı blood clot 


Gini beze gland 


Giniyên rondikan gözyaşı bezleri tear glands 


Giyanewer canlı alive 

Guh kulak ear 

Gupik topuk lump 

Hêman öğe, unsur component 
Hêman organ, parça member, limb, organ 
Hemletî/ducanî gebelik pregnancy 
Hemofili hemofili hemophilia 
Herikîn akmak flow 
Herişandin ezmek, tahriş etmek abrade 

Herişîn ezilmek be crushed 
Hestî kemik bone 
Hestîkokên guh kulak kemikçikleri ear ossicles 
Hevsengî denge balance 
Hewadar havadar airy 

Hezan göçük dent 
Hezmkirin/mehandin sindirmek digest 

Hilanok asansör lift 

Hilma alikar yardımcı soluk auxiliary breath 
Hilma çêkirî suni nefes artificial breath 
Hîs duyu, duygu sense 

Hiş bilinç consciousness 
Hişkahî katılık hardness 
Hormon hormon hormone 

Jan sızı ache 

Jehr zehir poison 
Jehrîbûn zehirlenmek be poisoned 
Jêneger kaçınılmaz indispensable 
Jixweçün/xewirin/xewisin bayılmak blackout 

Kivark mantar mushroom, fungus 
Kedkarên tenduristiyê sağlık emekçileri health workers 
Kef köpük foam 

Kefa dest avuç içi palm 

kêl dikiş suture 

Kelalet, sincirîn ateşlenmek fever 

Ker sağır deaf 

Kerbûn sağır olmak be deaf 

Kezeb karaciğer liver 


Kirkirt kıkırdak cartilage 


kiryar/sepan uygulama practice, exercise 


Kîsika ziravê/ziravdank safra kesesi gall bladder 

Kitan gazlı bez, keten gauze patch 

Kortika çav göz çukuru eyehole 

Kulbüna bêrîkên difnê © sinüs iltihabi sinusitis 

Kulm yumruk punch 

Kuxîn öksürmek cough 

Laş vücut body 

Lawaz zayıf, cılız weak, feeble 

Lebat organ, uzuv movement, motion 

Lêdana dil çarpıntı tachycardia 

Lepik eldiven glove 

Leqandin kımıldatmak move 

Lerizandin titretmek shake 

Lerizîn titremek shake 

Lêv dudak lip 

Lewhe levha plate 

Li ser hemdê/hişê xwe bilinci açık conscious 

Ling ayak foot 

Livandin oynatmak move 

Lokal lokal, yerel local 

Lûleya hilmê/zengilor nefes borusu trachea 

Madeyên kîmyewî kimyasal maddeler chemical substance 

Madeyên tîryak uyuşturucu maddeler narcotic drug 

Maripişt omurga spine 

Masülke kas, adale muscle 

Mayinde kalıcı permanent 

Mêjî beyin brain 

Mêjîkok beyincik cerebellum 

Mejîmarîpişt/mejîmovik omurilik medulla spinalis 

Mide/hür mide stomach 

Mîkrob/dirnî mikrop microbe 

Mil/pi kol arm 

Mineral/berbes mineral mineral 

Mirin ölüm death 

Miz idrar urine 

Mizdana dil kalp masajı cardiopulmonary 
resuscitation 


Mîzdank mesane, idrar kesesi urinary bladder 


Movik 

Mudaxale 

Müköş 
Müküs/çilm/liçik 
Mürehk 

Neft 

Netik/enî 

Nexweşî 
Nexweşiya şekirê 
Nexweşiyên domdar 
Nexweşiyên îltîhabî 
Neynûk 

Nirxandin 
Nîşane/vexuyanî 
Nîşe 

Organên zayendî 
Palik/berê çavan 
Paqij 

Parastin 
Parsû/parxan 
Parza/perpûn 
Parzûnkirin 
Pêçandin 

Pêçek 

Pêkhate 

Peleşewatî 

Pêlîkirin 
Peqik/kîskên avê 
Perdeguh 

Pergala birikê 
Pergala hezmê 
Pergala hilmijê 
Pergala liv û tevgerê 
Pergala mîzê 
Pergala rehan 
Perîfer 

Pestexwîn 

Pesto 
Pêşîgirtin/astengkirin 


eklem 

müdahale 

cımbız 

sümük 

kılcal damar 

petrol 

alın 

hastalık 

şeker hastalığı 
kronik hastalıklar 
enfeksiyon hastalıkları 
tırnak 
değerlendirmek 
belirti, bulgu 

not 

üreme organları 
göz kapağı 

temiz 

savunmak, korumak 
kaburga 

aşı 

süzmek, damıtmak 
sarmak, kuşanmak 
sargı, kundak 
bileşim, oluşum 
yanmak 

basmak 

kabarcık 

kulak zarı 

sinir sitemi 
sindirim sistemi 
solunum sistemi 
hareket sistemi 
üriner sistem 
dolaşım sistemi 
merkezden uzak 
kan basıncı 

basınç 
engellemek,önlemek 


diarthrosis, joint 
intervention 
tweezers 

mucus 

capillary vessel 
petroleum 
forehead 

illness, sickness 
diabetes mellitus 
chronic diseases 
infectious diseases 
nail 

comment 
symptom 

note 

reproductive organs 
eyelid 

clean 

defence 

costa 

vaccine 

filtrate 

wrap 

swaddle, wrap 
component 

burn 

press 

blister 

tympanic membrane 
nervous system 
digestive system 
respiratory system 
motion system 
urinary system 
circulatory system 
peripheral 

blood pressure 
pressure 

prevent 


Pêvedan 

Pêwîst 

Pile 

Pine 

Pispor 

Pişik 
Pişikin/böhnijin 
Pişt 

Piştevaniya jiyanî 
ya destpêkê 

Pitik 
Polîp/memke 

Por 

Pozîsyona nîv-rûniştî 
Pozîsyona zikmak 
Pûç 

Pûçbûn 
Qahîm/zexm 
Qalik 

Qefesa sîng 
Qefilîn 
Qermiçandin 
Qerqûd 

Qetîn 

Qîr 

Qirêj 

Qirik/gewrî 
Qontrolkirin/teselîkirin 
Qorik 
Qozî/quncik 
Qudûm 
Qudûz/har 
Quncirandin 

Qut bi qut 
Ragihandin 

Ran 

Rawestîna dil/dilbestî 
Rawestîna hilmijê 
Rêbaz 


ısırmak, sokmak 
gerekli, zorunlu 
derece 

yama 

uzman 

akciger 

hapşırmak, aksırmak 
sirt 

temel yaşam desteği 


bebek 

polip 

saç 

yarı oturur pozisyon 
cenin 

çürük 

çürümek 

sağlam, dayanıklı 
kabuk 

göğüs kafesi 
donmak 
kırıştırmak, buruşturmak 
iskelet 

kopmak 

asfalt, zift 

kirli 

gırtlak 

kontrol etmek 
kalça, leğen 

köşe 

takat, mecal 
kuduz 
mıncıklamak 
kesik kesik 
bildirme, iletişim 
uyluk 

kalp durması 
solunum durması 
yöntem, metod 


bite 

necessary 
degree, grade 
patch 

expert 

lung 

sneeze 

back 

basic life support 


baby 

polyp 

hair 
semi-sitting position 
fetus 

rotten 

rot 

strong 
covering 
chest, thorax 
freeze 

shrivel 
skeleton 
break 

pitch 

dirty 

larynx 

control 

pelvis 

corner 
strength 
rabies 

pinch 
intermittent 
inform, report 
femur 

cardiac arrest 
respiratory arrest 
method 


Reh 

Rehên xwînber/soreh 
Rehên xwînê 

Rehên xwînhêzer/şînreh 
Rehjen 

Rêkûpêk 

Reng avêtin/behitîn 
Reşayî 

Reşûşîn 

Rêyên hilmijê 

Ricifîn 

Rînît/difinkulî 
Rovî/rêvî 

Rû 

Rûberîhevkirin 


Rûdan 

Saziyên tenduristiyê 
Sêgoşeya jiyanê 
Senifandin 
Sepandin 
Sereke 

Sergêjî 

Serî 

Sermil 

Serûçav 
Serveyî 

Serzik 

Simîda canxelasiyê 
Sinceq 

Sîng 

Sistbûna dil 
Sorsork 
Sotebar 

Sotîner 

Spazma dil 
Stabilkirin 

Stü 

Şane 


damar, kök 
atardamar 

kan damarı 
toplardamar 
nabiz 

düzenli 

rengi solmak 
morluk, morartı 
morarma 
solunum yolları 
titremek 

burun iltihaplanması 
barsak 

yüz 

kıyaslamak, 
mukayese etmek 
olay, gelişme 
sağlık kurumları 
yaşam üçgeni 
sınıflandırmak 
uygulamak 
esas, başlıca 
baş dönmesi 
baş 

omuz 

surat, çehre 
yüzeysel 

karın üstü 

can simidi 
çengelli iğne 
göğüs 

kalbin genişlemesi 
yemek borusu 
yanıcı 

yakıcı 

kalp spazmı 
stabileştirmek 
boyun 

hücre 


vessel 
artery 
blood vessel 
vein 

pulse 
systematic 
fade 
purpleness 
cyanosis 
respiratory tract 
shiver 
rhinitis 
bowel 

face 
compare 


event 

health institution 
life triangle 
categorize 
practice, exercise 
main 

dizziness 

head 

shoulder 

face 

superficial 
upper abdomen 
life preserver 
hasp 

chest 

diastole 
esophagus 
flammable 
burning 

heart spasm 
fixate 

neck, cervix 

cell 


Şevşevok 

Şewat 

Şewitîn 
Şidandin 

Şikber 

Şikestek 
Şikestekên girtî 
Şikestekên vekirî 
Şil 

Şilava mejîmovikê 
Şilava movikan 
Şilavk 

Şirogerm 

Şiroz 

Şopandin 
Şog/velisk 

Ta 

Tagirtin 
Tebitandin/hedandin 
Tedbir/bergiri 
Têgihiştin 
Tehtê/depa sîng 


Temendirêjî/kalitî 
Temirandin 
Tenduristî 
Tenduristiya cewherî 
Tep 

Tephatin 
Teqandin 
Teqînên çiyan 
Teşe 

Tevdan 

Tevînek 

Tevizîn 

Têwerdan 

Tî 

Tilî/pêçî 

Tiliya beranê 


yarasa 

ateş, yangın 
yanmak 

sıkmak 

kuşkucu 

kırık 

kapalı kırık 

açık kırık 

ıslak 

omurilik sıvısı 
eklem sıvısı 
pankreas 

ilik 

siroz 

izlemek, takip etmek 
şok 

sıtma, nöbet 

nöbet geçirmek 
sakinleştirmek 
önlem, tedbir 
anlamak, algılamak 
göğüs kemiği, 
imam tahtası 
yaşlılık 

söndürmek 

sağlık 

doğal sağlık 
epilepsi 

epilepsi nöbeti 
patlatmak 
yanardağ patlaması 
şekil, biçim 
karıştırmak, çırpmak 
doku 

uyuşmak, karıncalanmak 
çalkalamak 
susamış 

parmak 

baş parmak 


bat 

fire 

burn 

tighten 
suspicious 
broken 

broken off 
compound fracture 
wet 

spinal fluid 
joint fluid 
pancreas 
warm 
cirrhosis 
follow 

shock 

ague 

have an attack 
soothe, to tranquillize 
precaution 
understand 
sternum 


senility 

turn off 

health 

naturel health 
epilepey 
epileptic attack 
explode 
volcanic eruption 
form 

MİX 

tissue 
numbness 

swill 

thirsty 

finger 

thumb 


Tiliya eşedö 

Tîna rojê 
Tînegerm 
Totkirin/gindirandin 
Trawmaya tund 
Tûk/tif 
Tûmor/ûr/girê 
Tûrnîke 
Veguhastin 

Vereş 

Virnî 

Vizeviz 
Welidîn/jidayîkbûn 
Werm 
Xayî/hewale 
Xeniqîn 
Xesar/xopan 
Xesarên bêveger 
Xeternak/talüke 
Xirabe/kavil/xopan 
Xirexir 

Xitimin 

Xulek 

Xwêdan 
Xwêdaneke sar 
Xweguvişandina dil 
Xwekuştin 
Xweparastin 
Xwepêşandan 
Xwîn 

Xwîna paqij 
Xwînbûn/xwînjêçûn 
/xwînjêkişîn 
Xwînbûna derveyî 
Xwînbûna hundirîn 
Zekem/arsim/bapêş 
Zend 

Zik 

Zikêş 

Zingînî 


işaret parmağı 
güneşin harareti 
ılık 

yuvarlamak 
şiddetli travma 
tükrük 

tümör 

turnike 
aktarmak, nakletmek 
kusmuk 

henüz gelişmemiş 
vızıltı 

doğmak 

ödem, şişlik 
havale 
boğulmak 
tahrip, hasar 
geri dönüşümsüz hasar 
tehlikeli 

harap, viran 
horlama 
tıkanmak 

dakika 

ter 

soğuk terleme 
kalp kasılması 
intihar 
özsavunma 
gösteri, eylem 
kan 

temiz kan 
kanamak 


dış kanama 
iç kanama 
nezle 

el bileği 
karın 

karın ağrısı 
zangırtı 


forefinger 

heat of the sun 
warm 

roll 

severe trauma 
saliva 

tumour 
turnstile 
transfer 

vomit 
undersized 
buzz, drone 
born 

edema 
convulsion 
choke 

damage 
irreversible damage 
dangerous 
ruinous 

snore 

be stopped 
minute 

sweat 

cold sweating 
heart contraction 
suicide 
self-protection 
action, demonstration 
blood 

arterial blood 
bleed 


external hemorrhage 
internal hemorrhage 
cold 

wrist 

abdomen 

abdominal pain 
rattle 


Di jiyana rojane de hema hema her roj gelek bûyerên cur bi cur 
diqewimin. Mirov li malê, li kolanê, li çolê, li kargehê û li her qada 
jiyanê dibe ku rastî birîndarî û rewşên lezgînî bê. Ji bûyerên wekî 
lehî, erdhej, şewat, qezayên trafîkê, qezayên din, şer û pevçûnan 
bigrin heta ketin, lêdan û nexweşiyan gelek tişt diqewimin. Ji ber 
vê divê her mirov di rewşeke awarte û derasayî de bizanibe û bika- 
ribe li hewara nexweş û birîndaran were. Mudaxaleyeke rast, zû û 
di cî de gelek caran pêşiya mirinê û rewşên xerabtir digire. Divê 
her mirov di vî warî de xwe berpirs bibîne û wekî peywireke 
mirovahiyê nêzîk bibe. Ev pirtûk bi vê bîr û baweriyê hatiye ama- 
dekirin û hêvî dikim ji bo kesên ku diçin hewara nexweş an jî 
birîndaran, bibe alîkar. 

